text:
NIMEWO TWONPET ME-JEN 2012
Chapo Ba
Tokay dirijan kiwo ki nan peyi a ak lòt bò dlo,
Se avèk anpil kè kontan nou antre ankò lakay nou
ak nimewo Twonpèt me – jen an e nou pwofite okazyon sa a pou n salye nou nan
non Jezi Kri Gran chèf nou an. Nou swete nou kè poze Fèt Pak la! Nou espere nou te pase yon bon tan karèm e
yon bon fèt Pak la kote nou te selebre laviktwa lavi sou lanmò, laviktwa limyè
sou tenèb la! Nou konnen, nou toujou nan tan Pak la kap kontinye jis dimanch
Lapannkot la, sa vle di 50 jou aprè Fèt Pak la; nan sans sa a, li bon pou nou
kapab kontinye toujou viv nan lespri Pak la dekwa pou nou kapab fè lespri lavi
a triyonfe tout kote nap viv yo. Pak se yon fèt kè kontan ak kè poze. Nou
konnen Jou Fèt Pak la se jou kote Konva yo fè pwomès yo. Konsa nou swete tout
konva yo ki angaje yo anpil
kouraj ak devouman nan sèvis Kris la.
Dirijan, pa bliye ak mwa me a, nou kòmanse twazyèm
peryòd la: ‘’Tout kiwo an aksyon…Pou
avansman Sosyete n!’’ Twazyèm peryòd sa a
mande n poze aksyon konkrè kote
nap viv yo dekwa pou n patisipe nan rebati peyi n. Nou pa bezwen chwazi aksyon
nou pa kapab reyalize. An n wè nan zòn kote nou rete yo ki aksyon ki kapab pote lavi tounèf Kris la pou frè ak sè nou
yo. Sosyete a pa kapab chanje si nou pa mete men nan
pat la, si nou pa travay ak konsyans nou pou nou fè sosyete nou an tounen yon
kote moun viv nan kè poze, nan jistis, nan respè youn pou lòt, nan respè pou
tout sa Bondye konfye n pou n jere a(anviwonnman). Se envitasyon sa a nou pral
jwenn nan mòdòd mwa me a: “Travay ak konsyans kiwo....pou n chanje
anviwonman n!” Konsa pou n kapab rive chanje anviwonnman n, nou bezwen
konkou chak grenn kiwo nenpòt ki kote li ye. Paske patisipasyon chak kiwo se li
ki fè fòs Mouvman Kiwo a nan tout peyi a. Se mesaj mòdòd mwa jen an: Kontribisyon paw kiwo…ka fè n vanse!”
Nan nivo mouvman an, pou nou rive ede kiwo yo byen
viv tèm jeneral ane a e sitou poze aksyon konkrè pou chanjman sosyete n, epi
tou pou nou rive pran swen anviwonnman n kòm sadwa, Mouvman Kiwo a ap òganize 2 sesyon fòmasyon nasyonal soti 17 rive 20
me 2012, nan menm moman nan vil Gonayiv pou tout dirijan kiwo ki ap soti
nan zòn Gran Nò( Okap, Fòlibete, Podpè, Ench ak Gonayiv), epi nan vil Okay pou
sila yo ki ap sòti nan zòn Gran Sid( Potòprens, Jakmèl, Jeremi, Ansavo e
Miragwann e Okay). Nou vle, atravè sesyon fòmasyon sa a, ede tout kiwo konprann
dwa ak devwa yo nan peyi n e sitou devan anviwònnman peyi n ki, chak jou Bondye
mete, ap depafini. Se konsa Konak la mande pou chak kiwo plante yon pyebwa epi
pran swen l. Li tou mande tout gwoup kiwo ki prale nan kan ane sa a, pou yo
enterese ak fason moun nan zòn nan ap òganize lavi yo, fason yo pran swen
anviwonnman yo e sitou ki pwoblèm yo fè fas ak yo. Konsa yo kapab patisipe nan
jèfò moun yo ap fè pou rann anviwònnman yo pi bèl. Aprè 50an, Kiwo, ann angaje n... Nan rebati peyi n!
Tokay, pa bliye ankouraje timoun ak jèn kiwo yo
pou byen prepare tout egzamen fen ane yo. Konsa nou tout ap byen kontan si tout
kiwo rive fè yon bon mwayenn e sitou si yo rive sèvi ak tout sa yo aprann lekòl
la nan lavi yo, nan fanmi, nan gwoup kiwo a, elt.
Mwa me ak jen an chaje ak anpil fèt ni nan Legliz
la ni nan sosyete a: Fèt Drapo ak Inivèsite, fèt manman yo, fèt papa yo, fèt
travay, fèt asansyon, fèt Dye, fèt lapannkot, elatriye. Kòm kiwo, nou envite
nou fè anpil efo pou n kapab viv tout fèt sa yo avèk anpil lafwa, avèk anpil
konviksyon. Nou dwe manifeste tout kote nap viv yo valè fèt sa yo genyen ni pou
lavi nou ni pou lafwa nou. Se konsa nou vle make yo avèk kèk aksyon sosyal pou montre
nou se kiwo tout bon vre, ki angaje ni nan sevis Legliz la, ni nan sevis
sosyete a. Epitou, ann pa bliyè lapriyè manman Mari ki se manman tout Kiwo yo,
sitou nan mwa me a ki se yon mwa Legliz la mete apa pou li a. Ann lapriyè
chaplè a ak anpil lafwa, ak
konviksyon paske Manman Mari toujou la
ap entèsede pou nou bò kot pitit li Jezi Kri, Gran chèf nou.
Nou kite nou la pandan nap swete nou byen viv tout
fèt yo epi bon travay nan sèvis Kris
la ! Aprè 50an, Kiwo, ann angaje n…Nan rebati peyi n !
MODOD MWA ME
Travay ak konsyans kiwo....pou n
chanje anviwonman n!
Tokay kiwo yo, nou pap sispann retire chapo n pou
n salye w nan non Jezi gran chèf nou an.
Nou sòt viv de modòd ki trè fò pou mwa ki sòt pase a, nou jewnn de mo
nou dwe pran ak kè ki se: “travay ak
konsyans’’ . Zanmi kiwo yo nou jwenn modòd mwa me a ki ale pi lwen ki pwal
fè parèt aklè. Travay pou kisa? Konsyans
nan ki sa, poukisa pran konsyans ? “Travay ak konsyans kiwo....pou n chanje
anviwonman n”.
Lè n gade anviwonman an, nou wè se tout sa ki
antoure nou, se sèlman nou menm ki gen pouvwa sou yo, swa pou nou kraze oubyen konstwi yo.Ki chwa
nou fè kiwo si nou chwazi chanje anviwònman nou, nou dwe travay pou sa, travay se libète tout moun ki vle chanjman; travay nan rebwazman pwoteje anviwònman an, pran
konsyans se pa konstwi nenpòt kote se la ou renmen se respekte plan ibanizasyon
lameri yo. Si nou al jistifye pou ki nou dwe pran konsyans, lè anviwonman frape de yon katastwòf natirèl se
nou menm, pitit nou yo, fanmy nou yo, byen nou yo ki pèdi. Lè n fè bezwen nou,
jete fatra, boule kawoutchou, plastik,...
se nou ki peye sa . Tokay travay ak konsyans kiwo.....pou n chanje anviwonman n;
pwoteje anviwonman se pwoteje tèt ou ak
fanmi w. Chanje anviwònman an se chanje mòd vi w ak fanmi w. Kiwo nou yo, nou
jwenn anchènman de peryòd ak modòd jis pou n ka desoude nan misyon nou, pa
bliye nan liv lajenèz Bondye ba nou pouvwa pou n defini lanati, sonje Bondye se lavi . Nou
swete tout moun bon aksyon konkrè.
Modòd Mwa Jen
Kontribisyon paw kiwo…ka fè n
vanse!
Tokay kiwo nan 4 kwen peyi ayiti ak lòt bò dlo,
yon bèl kout chapo ba pou nou tout! Pou
mwa jen an, nou gen yon modòd ki enviten travay pote kontribisyon pa n nan
rebati peyi n pou n remet peyi n kanpe; efò pa nou tout enpòtan. Lè yo di n kontribye
se pa sèlman ak lajan nou kontribye, gen
anpil fason nou kapab kontribye: ou ka kontribye ak kouraj ou, ou ka kontribye
ak lide w, ou ka bay yon bon konsèy ki pou pèmèt travay la avanse. Ou konn pase
yon kote ou wè yon travay kap fèt yo diw li rive fèt gras ak konkou tel ou tel
enstitisyon ak popilasyon an, ebyen
popilasyon an se pa lajan li bay non, sèl bagay yo aksepte pou yo fè yon ti
rediksyon nan sa yo tap touche a, ti sa
yo pran sou yo a se li ki kontribisyon popilasyon an.
Kontribisyon pa’w kiwo...ka fèn avanse
Modòd sa fè n sonje yon chan ki di (ann
kontinye lite poun konstwi yon nouvo sosyete). Kiwo yo te konn chante l anpil aprè gwo rejim diktatoryal
la te fin tonbe. Jounen jodi a nou twouve
nou nan yon gwo peryòd ki fè n wè se pa selman kont diktati, kont piyay ak
anachi nou ka goumen. Nou bezwen goumen tou pou n chanje fason nap viv la, fason
nou panse a nou dwe lite pou n bay tèt nou disiplin pou n chanje konpòtman nou,
nou bezwen lite pou n pa bati nenpòt kijan ak nenpòt ki kote. Nou bezwen goumen
anpil pou n aprann peye taks bay leta
peyi nou. Jezi te di nou se pou nou bay seza sa ki pou seza epi bay Bondye sa
ki pou Bondye; se pa sèlman sa lè n jwenn posiblite pou n vin okipe gwo plas
nan peyi a pou n peye taks, peye taks se yon devwa sivik, si w pa peye l, leta
ta dwe mete w nan prizon. Modòd
sa fè n sonje tou yon lòt chan ki di : O lespri Sen desann sou nou, nou
gen yon misyon pou Ayiti. Se menm misyon sa nou menm kiwo nou gen pou jodi a apre 50 an nou an lè n chwazi bay tèt nou
misyon sa, se komsi nou te pran desizyon pou n wete nan tèt nou, tout espri
egoyis, tout lide plen pòch ak plen vant, pou n travay nan bay peyi a yon lòt
direksyon.
Men lè n gade nannan sosyete nap viv jodi a, nou
wè chan sa n sòt di piwo a, yo preske pa chante li ankò. Si yon jou yon gwoup
ta deside chante li, yo pa di ayiti, yo di yo gen yon misyon pou latè a, sa vle
di jounen jodi a zafè ayiti preske pa gade moun yo. Nou chita nan pwòp peyi nou
ki se ayiti, pou n defann entère peyi etranje. Pase n batay pou peyi n chanje nou pito vann
peyi a bay etranje. Anpil
ayisyen pa pran konsyans de sa yo ye. Nou pito defann enterè espri egoyis, tout
lide plen pòch ak plen vant pou n travay
nan enterè peyi n pou n wè ansanm kijan nou kapab bay peyi a yon lòt
direksyon. Men erezman pou nou menm
kiwo, jodi a nou rive depase lide sa, nou
oblije angaje n nan zafè peyi n. Ann pran konsyans epi pou n fè l ak konsyans.
Lè yon sitwayen peye taks bay leta, lè tout sa
l’ap regle li pase nan chimen legal pou
li fè li, lè li pa fè fo epi li pa patisipe nan frod, li se yon moun ki kontribye nan ranfòse otonomi peyi li. Li kontribye
nan avansman peyi n. Lè w sèvi ak bagay ki fèt nan peyi w : ou manje manje
ki fèt nan peyi w, ou kore pwodiksyon nasyonal ou. Lè w pa jete fatra nan lari
a, lè w pa fè w bezwen w nenpòt ki kote nan peyi a, ou kontribye nan pwoteje
anviwònman w. 24 jen ki pwal vini an tout kiwo ap plante yon pyebwa, an n fè sa
ak tout kè nou,ak tout fòs nou, an n mete tout devouman nou ak tout kè kontan
nou, pou n fè travay la, ann kontribye pou n gen yon Ayiti vèt.
Wi nou tout konsène, nou tout kapab, jèn kou gran
moun, piti tankou vyeya ; ann
kontribye nan reyalizasyons travay sa a. Ann kontribye poun remanbre leta peyi
n. Ann kontribye pou n gen yon anviwonman sen. Lè sa a, nap kapab viv an sante,
san estrès, san kè sote, nan lapè, lanmou, nan yon bèl ayiti ki bay anvi viv.
Kontribisyon pa w kiwo…ka fèn vanse.
Kwen
seksyon mwa Jen 2012
Kontribisyon paw kiwo….ka
fèn vanse!
Zanmi dirijan kiwo nou yo kèlkeswa kote nou ye
nanmond lan, nou salye nou avèk anpil respè. Se avèk anpil kontantman nou frape
pòt kay nou pou n prezante nou ribrik pa n nan kise ‘’Kwen seksyon’.’
Dirijan, sa n pral di la nap sèvi ak yo nan tout
seksyon yo. Nou pa gen pwoblèm siw pa sèvi ak yo, ou sèvi avèk afè pa w.
Pou kòmamse
nap chita pale sou 3em peryòd lan, yon peryòd ki mande pou n poze anpil aksyon
konkrè. Aprè nap pale sou modòd lan, nou kapab fè travay lan an ekip, konsa tou
ou kite yo pale epi dirijan ou fè konklizyon an. Nou gen jounen mondyal timoun
yo, li enpòtan pou n pale yo sou ‘’dwa ak devwa ‘’ yo genyen, nou pap bliye fèt
Dye, fèt papa yo.
Nou toujou bay fèt manman yo plis valè epi nou
neglije fèt papa yo, fwa sa se pou n ba li enpòtans li paske yo chak gen yo nan
fanmi an. Genyen tou jounen mondyal dwòg. Li bon pou n raple yo kisa dwòg ka fè
epi kijan lap boulvèse mond lan.
Dirijan nou gen gwo dat kise
24 jen pou tout moun mete yon pyebwa nan tè kote mouvman kiwo a bay anpil
enpòtans. Pyebwa nap
plante yo, nou ta konseye nou plante pyebwa kap bay fwi. Se moman tou pou n
pale de anviwonman an sitou nan peyi
nou.
Mwa sa se mwa egzamen, touswit nap gen pou n
prepare ‘’kan’’. Tokay nou yo pa janm bouke pale de kan souple. Se kontribisyon
pa w, kontribisyon pa nou tout kap fè n reyisi kelkeswa sa nap antrepran. Nap
swete tout timoun ak tout papa ‘’bòn fèt’’ epi ‘’bòn vakans’’ ak tout
moun.
Gran sesyon fòmasyon nasyonal
Kiwo : Gran nò ak Gran Sid :
17-20 me 2012.
Kòm nou konnen l nou tout, epi kòm sa te deside nan Kanaredyo mwa fevriye
ki sot pase a, BNK ap prepare yon sesyon nasyonal fòmasyon pou dirijan kiwo yo,
sitou reprezantan rejyon yo ak dyosèz yo,
yon fason pou yo kapab jwenn yon espas kote yo kapab reflechi sou fason tout
kiwo yo kapab viv pi byen tèm ane kiwo
2011-2012 la ki di : « Aprè 50
an kiwo, ann angaje n … nan rebati peyi n ! ». Sesyon sa a ap fèt soti nan jedi 17 rive nan dimanch 20 me 2012. Lap fèt nan menm
moman, men nan de (2) zòn diferan pou fasilite deplasman yo epi pèmet tout
dyosèz yo patisipe. Se poutèt sa a, tout Gran Nò a (ki gen ladan l dyosèz
Fòlibete, Pòdpe, Okap, Ench ak Gonayiv la) ap reyini nan vil Gonayiv, epi Gran
Sid la li menm (ki gen ladan l dyosèz Jakmèl, Jeremi, Ansavo e Miragwann,
Potòprens ak Okay) pral reyini nan vil Okay. Nou espere akeyi 500 dirijan
kiwo : chak dyosèz ap bay 40 dirijan kiwo, plis manm KDK, BNK, elt.
Gen plizyè reyinyon ki fèt deja nan nivo lokal ak
nasyonal, ak reprezantan KDK yo ,KRK yo ak BNK pou planifye epi prepare
òganizasyon gran sesyon fòmasyon sa a. Fòmasyon sa a pral pote plis sou tèm jeneral ane a -nou vle konprann epi viv pi
byen-, sou inifòmite Mouvman kiwo a nan tout peyi a, sou reskonsabilte nou kòm
kiwo devan anviwonman peyi n, sou dwa ak devwa nou kòm sitwayen epi tou sou
angajman nou anndan Legliz la ak sosyete
a.
Kòm dynamik, nou pral travay an atelye pou n kapab
reflechi sou kèk aksyon sosyal nou pral reyalize aprè sesyon fòmasyon an nan
zòn kote nap viv yo. Epi nap gen panel kote nap bay reprezantan chak dyosèz yo
yon espas pou pataje reyalite ak eksperyans yo sou fonksyonman Mouvman Kiwo nan
nivo lokal, nan nivo rejyonal oubyen nan nivo dyosezen an (pwen fò, pwen fèb,
pwen ki merite chanje). Pou sa, nou mande pou chak dyosèz byen prepare pataj yo
pral fè ak lòt yo. Yon bon ti rapò ekri sou lavi kiwo nan dyosèz la kapab pèmèt
Panel la ede n wè pi klè ki kote nou soti, kote nou ye ak kote nou vle ale
sitou aprè selebrasyon 50an Mouvman Kiwo a. Nou pral prezante travay sou
oryantasyon Mouvman Kiwo a aprè 50 an : Kouman li ap mache e nan ki pwen
nou rive. Epi ki remak ak sijesyon nou kapab jwenn nan men kiwo yo pou travay
la kapab fèt pi byen toujou.
Nap gen pou n fè kèk aksyon sosyal tou, ni Gonayiv
ni Okay, yon fason pou fè moun yo konprann nan ki sans nou vle viv tèm ane a,
nan ki sans nou angaje n pou rebati peyi nou an. Ak aksyon soyal sa yo, nou vle
fè moun pran konsyans dwa ak devwa nou tout genyen pou peyi nou an, pou
anviwonnman kote nap viv yo. Nou pral òganize plizyè Konkou tankou Chan, dans,
teyat, desen, pwezi, jwèt, gran manjè, elt. Nou vle pou tout konkou ki rive
reyalize yo montre nou kouman nou kapab byen viv tèm jeneral e sitou bay yon
temwayaj ki provoke chanjman nan sosyete nou an. Se pral yon
bèl moman pou ranfòse idantite nou kòm moun, kòm kiwo Ayiti. Nou pral prepare yon mesaj final
pou tout kiwo yo nan peyi a ak lòt bò a, pou tout moun nan Legliz la ak nan
peyi n.
Nou ekri ti mo sa a pou envite tout kiwo yo pou yo
fe anpil efò pou eseye konprann tèm nan, ansanm ak tout lot tèm yo, epi mete yo
an aplikasyon nan tout aktivite nou yo kote nou angaje. Nou mande tou pou tout
kiwo yo rete veyatif sou pwogram sa a epi angaje yo pou òganizasyon (2) sesyon fòmasyon nasyonal
sa yo pote lavi pou Mouvman Kiwo a.
Aprè 50 an, Kiwo, Ann angaje n…
Nan rebate peyi n!
Bon patisipasyon!


c: text/html

text:
WASHINGTON, DC— Visprezidan Biden, Mesye Le Prezidan Kousiprèm nan, Manm Kongrè Lèzetazini an, Distenge envite, Chè konpatriyòt mwen yo.
Chak fwa nou rasanble pou n enstale yon nouvo prezidan, nou se temwen fòs konstitisyon nou an. Nou afime pwomès demokrasi nou an. Nou raple sa ki kenbe nasyon sa a ansanm se pa koulè po nou ni prensip lafwa nou ni orijin non nou.
Sa k fè n eksepsyonèl, sa k fè n Ameriken se alejans nou ak yon ideyal ki eksprime nan yon pwoklamasyon ki gen plis pase 200 zan. « Nou kwè verite sa yo evidan nan fodalnatal yo, ke tout kretyen-vivan pran nesans egal ego, granmèt la bay yo yon seri dwa pèsonn pa ka refize yo--pami dwa sa yo, dwa pou yo viv, pou yo lib e pou yo chèche bonè yo ».
Jodi a, n ap kontinye vwayaj san fen an, pou n konnekte mo sa yo ak reyalite tan nap viv la a. Sepandan, listwa montre n menm lè verite sa yo klè, yo pa janm finn aplike kòmsadwa, ke menm lè libète se yon kado Bondye, se pèp Bondye a sou latè ki dwe pwoteje l sou tè a.
Patriyòt 1776 yo pat goumen pou ranplase tirani pa yon Wa plen privilèj pou yon ti gwoup ni pa pouvwa yon popilas. Yo ba nou yon Repiblik, youn gouvènman pèp, pa pèp la e pou pèp la, e yo konfye chak jenerasyon misyon pwoteje kwayans ki te debouche sou fondasyon nasyon nou an.
Pandan plis pase 200 zan nou te fè ekzateman sa.
Atravè san kout raso pwovoke ak san epe fè koule, nou aprann ke pa gen inyon ki chita sou prensip libète ak egalite ki ka siviv lè mwatye populasyon li mwatye esklav, mwatye lib. Nou te rejenere tèt nou yon lòt fwa ankò e pran angajman pou’n avanse ansanm.
Ansanm, nou detèmine ke yon ekonomi modèn egzije chemend’fè, otowout pou deplasman rapid ak komès, lekòl ak inivèsite pou fòme travayè nou yo.
Ansanm, nou dekouvri yon ekonomi mache lib ka pwospere sèlman lè gen règleman ki asire konpetisyon ak respè règ jwèt.
Ansanm, nou deside « yon gran nason dwe okipe l moun ki pi frajil nan sosyete a e pwoteje sitwayen l yo kont pi move danje ak aleya lavi a ».
Atravè tout moman sa yo, nou pa janm kite « dout okipe plas santral la nan tèt nou, ni nou pa kite fiksyon kòmkwa gouvènman poukont li kapab geri tout maladi ak malè sosyete a. Selebrasyon espri inisyativ ak espri antrepriz, ensistans nou sou travay di ak responsabilite pèsonèl, se karaktè, se mak fabrik nou.
Men nou toujou konprann lè tan an chanje nou dwe chanje ak tan an ; nou konprann fidelite n nan prensip ki te fonde nasyon nou an reklame nouvo repons pou nouvo defi yo; nou konprann ke prezève libète endividyèl nou egzije finalman aksyon tout pitit peyi a. Paske pèp ameriken an pa kapab reponn ankò egzijans mond jodi a pou kont li pa plis ke sòlda ameriken yo te konbat fòs fachism ak fòs kominism yo ak kout fizi e ak milis sèlman.
Yon grenn moun pa kapab fòme tout pwofesè matematik ak pwofesè syans nou bezwen pou enstwi timoun nou yo pou lavni, ni yon grenn moun pa kapab konstwi wout, rezo kominikasyon ak laboratwa rechèch ki pral kreye nouvo djòb ak nouvo antrepriz nan peyi a.
Jounen jodi a, e plis pase anvan, nou dwe reyalize bagay sa yo ansanm, antake yon nasyon, antanke yon sèl pèp.
Jenerasyon Ameriken sa a pase e sibi deja tès anpil kriz ki ranfòse detèminasyon nou e pwouve karaktè redonn nou.
Yon dizèn lane lagè kounye a ap rive nan bout li. Repriz ekonomik la tanmen. Posiblite yo pou Lèzetazini san limit, nou posede tout kalifikasyon mond san fwontyè sa a egzije: jenès ak dynamism, divèsite ak lespri ouvèti, yon kapasite san limit pou n pran risk e yon don pou reevante tèt nou.
Konpatriyòt ameriken mwen yo, moman sa a se moman nou e nou pral poze men sou li–toutotan nou fè sa ansanm.
Nou menm pèp la, nou konprann peyi nou an pa kapab reyisi lè yon ti group kap vinn pi zuit chak jou pi plis ap byen mennen e yon bann ak yon pakèt lòt ap bat dlo pou fè bè. Nou kwè pwosperite Lèzetazini chita sou zepòl laj yon klas mwayèn kap fè pwogrè.
Nou konnen Lèzetazini epanwi, reyisi lè chak moun ka jwenn endepandans ak fyète l nan travay li; lè salè yon travay onèt libere pè ak mèd’fanmi yo anba difikilte.
Nou rete konsekan ak kwayans nou lè yon tifiyèt ki pran nesans nan mizè pi nwa a konnen li gen menm chans ak tout moun pou l reyisi–paske li se yon sitwayen Ameriken–lib e egal-ego, pa sèlman nan je Bondye, men nan je nou tout, konpatriyòt li.
Nou konprann pwogram nou yo ki depase pa kapab reponn kòmsadwa nesesite tan nap viv la. Nou dwe eksplwate nouvo lide e envante nouvo teknoloji pou readapte gouvènman nou an, refòme kòd fiskal la, lekòl nou yo e bay sitwayen yo mwayen ak kalifikasyon yo bezwen pou yo travay du, aprann plis pou yo pouse pou pi devan.
Men pandan mwayen yo ap chanje, objektif nou yo rete menm : yon nasyon ki rekonpanse efò ak detèminasyon chak sitwayen ameriken. Se sa moman sa a egzije. Se sa ki pral bay kredo nou an vrè sans li.
Nou menm, pèp la, kontinye kwè chak sitwayen merite yon minimòm sekirite ak diyite. Nou dwe fè chwa difisil ant redui pri asirans sante a ak dimansyon defisi nou. Men nou dwe rejte kwayans ki fè konprann kòmkwa Lèzetazini dwe chwazi ant pran swen jenerasyon ki te bati peyi sa a ak envesti nan jenerasyon ki pral bati avni li.
Nou sonje leson nou tire nan pase nou, lè ane apre ane nan malsite paran yon ti moun ki andikape pat genyen okenn pòt pou yo frape. Nou pa kwè nan peyi sa a, libète se yon bagay ki rezève pou sila ki gen chans oubyen bonè se privilèj yon ti gwoup.
Nou rekonèt ke kèlkeswa jan nou viv lavi yon fason responsab a nenpòt ki moman, nenpòt moun kapab twouve l yon jou san travay oubyen tonbe malad sibitman oubyen wè yon move tan kraze e pati ak kay li. Angajman nou pran vizavi youn lòt–atravè swen medikal (pou granmoun aje ak moun ki pa gen mwayen yo) ak Sekirite Sosyal la– pwogram sa yo pa minnen demach nou, okontrè yo ranfòse nou. Yo pa fè nou pase pou yon nasyon kote genyen yon gwoup moun kap « pran », yo libere nou pou’n kapab pran chans, pran risk ki fè peyi sa a yon gwo peyi.
Nou menm pèp la, nou toujou kwè obligasyon n antanke Ameriken se pa sèlman vizavi pwosperite nou, men vizavi pwosperite nou tout. Nou pral reponn menas chanjman klimatik la, paske nou konnen si n pa fè l se pral yon trayizon pou pitit nou e yon trayizon pou pwochen jenerasyon an. Zòt ka toujou demanti konklizyon akablan lasyans tire, men pèsonn pa ka evite konsekans efrayik ensandi, sechrès san pitye ak move tan pi pisan kap pran nesans yo.
Chimen nan direksyon sous enèji dirab la se pral yon chimen long e pafwa difisil e maleze. Men Lèzetazini pa kapab evite tranzisyon sa a; nou dwe pran tèt li, okontrè.
Nou pa kapab kite lòt nasyon devlope teknoloji ki pral kreye nouvo djòb ak nouvo endistri yo: nou dwe sezi pwomès nouvo teknoloji yo. Se konsa nou pral konsève vitalite ekonomik nou ak trezò nasyonal nou yo; forè ak rak bwa nou yo, rivyè ak flèv nou yo, tè jaden n yo ak tèt mòn chaje nèj nou yo. Se konsa nou pral pwoteje planèt nou an ke Bondye mande’n pran swen an. Se sa ki pral bay fwa pè fondatè nou yo te deklare a sans.
Nou, pèp la nou kontinye kwè sekirite ak yon lapè manch long pa egzije pou tout tan nap fè lagè. Gason ak fanm vanyan ki pote inifòm lame amerikèn nan, ki tampe nan flanm konba, pa gen parèy sou plan eksperyans ak kouraj. Sitwayen nou yo ki genyen grave nan lespri yo souvni sila ki tonbe nan lagè yo, konnen twò byen ki pri yo peye pou libète. Rekonèt sakrifis yo pral kenbe nou veyatif pou tout tan gen tan kont sila yo ki ta vle fè n « mal ». Men nou se eritye sila yo ki te ranpòte lapè e pa sèlman lagè a, ki te chanje lennmi jire nou yo an pi bon zanmi nou e nou dwe kenbe nan tèt nou leson sa yo tou nan moman nap viv la a.
Nap defann pèp nou an e kenbe tout prensip ki enpòtan pou nou, gras ak fòs zam nou ak eta de dwa ki egziste lakay nou. Nap montre kijan nou vanyan, kote nou eseye rezoud mezantant nou genyen ak lòt nasyon pasifikman–non pa paske nou nayif konsènan danje ki devan nou, men paske dyalòg ka wetire pandan pi lontan mefyans ak laperèz.
Etazini ap rete poto mitan pou yon alyans solid nan tout kwen mond la; e nap renouvle enstitisyon ki ogmante kapasite nou genyen pou n jere kriz nan lòt peyi, puiske okenn peyi pa gen plis enterè nan yon mond pezib pase peyi ki pi puisan sou planèt la. Nap sipòte demokrasi, soti nan Azi pou rive sou kontinan afriken an; soti nan Amerik yo pou rive nan Mwayen Noryan an, paske enterè ak konsyans nou egzije pou nou aji nan non sila yo ki swaf libète.
E nou dwe reprezante yon sous espwa pou moun ki pòv, moun ki malad, moun yo lasosyete mete a kote, moun ki victim anba prejije, non pa paske nou gen charite tou senpleman, men paske lapè nan tan nap viv la mande pou n toujou kontinue bay prensip sa yo jarèt ke kwayans komen nou dekri a, ki se: tolerans ak opòtinite; diyite umèn ak jistis.
Nou menm pèp la deklare jodi a ke verite ki parèt pi klè devan je nou an–sèke tout moun fèt egal ego–se zetwal ki kontinye ap gide nou an; menm jan li te gide zansèt nou yo, soti nan Chit dlo Seneca yo, nan Selma ak nan Stonewall; menm jan li te gide tout gason ak fanm listwa rekonèt ak lòt li pa rekonèt e ki kite tras yo sou bèl plas Mall la, lè yo te vin tande yon predikatè ki tap preche pou di: nou pa ka mache pou kont nou; pou yo te vin tande yon Wa ki tap pwoklame libète chak sitwayen makònen byen makònen ak libète chak nanm kap sikile sou planèt tè a.
Se travay jenerasyon pa nou an pou n kontinye lit pyonye nou yo te tanmen an. Fòk nou konprann gran vwayaj nou an pap rive nan bout li toutotan madanm nou, manman nou, ak pitit fi nou yo pa ka benefisye sa yo merite pou travay yap fè a.
Gran vwayaj nou an pap bout toutotan frè ak sè omoseksyèl nou yo pa jwenn menm tretman ak tout lòt moun devan lalwa, puiske si yo vrèman pran nesans egal ego ak nou, se sèten ke amou ki uni nou youn anvè lòt la dwe egal ego tou.
Gran vwayaj nou an pap bout toutotan nou pa rive nan pwen kote okenn sitwayen pa oblije tann plizyè èdtan pou l ekzèse dwa l pou l vote. Gran vwayaj nou an pap bout toutotan nou pa jwenn yon meyè mwayen pou n akeyi imigran kap goumen, kap viv ak espwa, ki kontinye wè Etazini kòm yon tè opòtinite; toutotan nou pa wè jèn etidyan ak jèn enjenyè antre sou mache travay nou an olye nou mete yo deyò nan peyi nou an.
Gran vwayaj nou an pa fini toutotan tout timoun nou yo, soti nan lari vil Detroit pou rive nan mòn Apalach yo mete ak lari silansyeu vil Newtown yo, toutotan yo pa konnen gen moun kap pran swen yo, e ki renmen yo, e ke yap toujou viv an sekirite anfas danje.
Se travay jenerasyon nou an poun fè pawol sa yo, dwa sa yo, eleman sa yo ki enpòtan pou nou – Lavi, Libète, ak demach pou jwenn Bonè-a – pou n rann yo reyèl pou tout Ameriken. Pou n viv selon dokiman ki lye ak fondasyon nasyon nou an, nou pa oblije tonbe dakò youn ak lòt nan chak etap lavi a; sa pa vle di ke nou tout dwe defini libète ekzakteman menm jan, oubyen ke nap rapousuiv ekzakteman menm wout la alarechèch bonè nou. Pwogrè pa oblije nou jwenn yon solusyon nan deba kap fèt depi lontan sou wòl gouvènman ta dwe jwe tout tan–men li mande pou nou mache sou tras epòk nap viv la.
Lè a rive pou n pran kèk desizyon "la pou la", e nou pa ka kontinue ap trennen pye nou sou kesyon an. Nou pa ka konfonn absolutism ak prensip lwa pèsonèl nou enpoze sou tout moun, ni fè espektak e rele sa politik, ni bay moun non pote epi konsidere sa kòm yon deba ki chita sou rezonnman.
Nou dwe aji, lè n konnen travay nou pa pral yon travay ki pafè. Nou dwe aji, lè n konnen ke viktwa nou yo jounen jodi a se sèlman yon pati nan travay la, e ke sa pral depann de moun ki pral kanpe isit la nan 4 lane, nan 40 lane, oubyen nan 400 lane, nan entansyon pou mentni lespri ki pap janm vyeyi, ke zansèt yo te pase ba nou nan yon sal vil Philadelphi.
Konpatriyot Ameriken, sèman mwen fè devan nou la a jodi a, tankou sa a lòt te resite anvan yo te sèvi nan Capitol la, sete yon sèman devan Bondye ak devan peyi a, pa devan yon pati politik oubyen yon gwoup – e nou dwe egzekite fidèlman sèman sa a pandan tout dire sèvis nou an.
Men pawòl mwen pwononse devan nou la a jodi a pa diferan ak sèman ke yon solda fè chak fwa li siyen pou l enskri nan lame, oubyen yon imigran fè lè l reyalize rèv li. Sèman mwen an pa diferan ak angajman nou pran devan drapo kap flote anlè a, e ki plen kè nou ak fyète. Sa yo, se pawòl sitwayen pwononse, e yo reprezante pi gwo espwa nou.
Nou menm ak mwen menm, antanke sitwayen, nou genyen pouvwa pou n trase chemen peyi a dwe gen pou l suiv.
Nou menm avèk mwen gen obligasyon poun fòje deba ki gen rapò ak epòk nap viv la, non sèlman ak bilten nou lage nan eleksyon, men tou ak vwa nou leve pou n defann prensip ki pi ansyen Ozetazini ak ideyal solid nou yo .
An nou tout anbrase kounye a, ak yon espri solanèl e ak yon kokenn kè kontan, dwa nou genyen depi nou te pran nesans e kap toujou egziste. An nou reponn ak pasyon, devosyon, atravè yon efò e yon ebjektif komen, apèl listwa kap rele nou dekwa poun transpòte nan yon avni ensèten limyè presye libète a.
Mèsi, Ke Bondye beni nou e ke Bondye beni Etazini Damerik pou tout tan gen tan.

robotstxt: allowed

filter: keep


text:
Nan Endonezi, sekouris fè konnen yo jwenn kadav kèk moun tou prè debri yon avyon pasaje Larisi ki fè aksidan sou pan yon montay plen karyann ak doukla, o sid Djakata, kapital la.
Aparèy la fè aksidan an pandan li tap patisipe nan yon vòl demonstrasyon.Daprè otorite yo, operasyon sekou yo pral kontinye; men yo lanse avètisman pou di pa tèlman genyen chans ankò pou yo jwenn moun ki sove pami anviwon 50 pasaje ki te abò avyon an ki te disparèt sou ekran rada yo mèkredi.
Prezidan endonezyen an, Susilo Bambang Yudhoyono, pale pou l di yo lokalize debri avyon an sou mòn Salak, ki gen sou li yon vòlkan ki pa an aktivite.
Prezidan Yudhoyono fè konnen:
“Avyon an fè aksidan sou yon falèz nan Mòn Salak. Mwen pale dirèkteman avèk ofisye militè nou ki sou teren an, sou yon distans yon kilomèt edmi ak anplasman aksidan an. Yon ankèt total dwe kòmanse imedyatman. Yon operasyon pou jwenn pataje ki te abò a e pote yo sekou, se priyorite a sa."
Manm fanmi pasaje yo –ki reyini nan ayewopò entènasyonal kapital a- te pran kriye lè yo aprann yo rive lokalize debri aparèy la.


text:
Yon Istwa Ansyen Pat Dantifris
Yo te jwenn yon fòmil pat dantifris Ejipsyen date 4èm syèk apre Jezi Kris nan yon koleksyon dokiman papiris nan Bibliyotèk Nasyonal la nan Vyèn, Otrich.1,2 Ak lank nwa (kounyeya pal apre 1,500 lane) fèt ak swi e gòm arabik melanje ak dlo, yon ansyen eskrib Ejipsyen te ekri ak swen yon resèt “pou dan blan e pafè.”3 Sa fè li resèt lemonn konnen pi lontan pou pat dantifris.
The iris flower is a main ingredient in the ancient dental formula discovered recently by researchers.
Fòmil la, prezante nan yon kongrè entènasyonal resan sou dan, te gen ladan li mant, sèl, grenn pwav e—petèt konpozan pi aktif la—flè iris’sèch. Yo di nouvèl ansyen fòmil la “te koze yon sansasyon” nan mitan dantis yo nan kongrè a.2 Chèchè sou dan dekouvri resaman pwopriyete benefik iris—ke yo jwenn se yon ajan efikas kont maladi jansiv—ke kounyeya yo antre nan izaj komèsyal.
Ansyen pat dantifris Ejipsyen sa a dekri kòm pat dantifris “te annavan lè li.”1 Anvan lane 1873, lè Kòlgat te lanse premye pat dantifris komèsyalman prepare a, pifò moun te konte sou yon melanj savon e dlo sale—yon konpozisyon bokou mwens efikas.
Yon dantis, ki te asiste kongrè entènasyonal la e nan reyalite te eseye pat dantifris pike a li menm, te di: “Mwen te jwenn ke li pa’t’ move,” e , “apre sa mwen te santi bouch mwen fre e pwòp.”
Resèt pat dantifris 4èm syèk la te nan mitan yon mas dokiman papiris yo te achte nan lane 1878 apre yo te jwenn yo sou yon pil fatra andeyò ansyen vil Ejipsyen Kwokodilopolis. Doktè Èmàn Arawè (Hermann Harrauer), ki dirije koleksyon papiris la nan Bibliyotèk Nasyonal Otrich4 e ki te dekouvri resèt lontan pèdi a, te esplike pi lwen: “Kòm papiris te difisil pou jwenn, souvan li te reyitilize, e dokiman sa a te gen ekri sou do li detay korespondans ant monastè, sa ki te enplike ke petèt moun ki te ekri li te gen rapò ak yo nan kèk fason.”2
Doktè Arawè te kontinye: “Petèt li te yon mwàn. Bò katriyèm syèk apre Jezi Kris, Ejip te krisyanize e mwàn kretyen te doktè tou, e sa ta koresponn ak sa nou konnen.” Epòk ekriti a te fèt te rive menm lè ak peryòd gran teyolojyen kretyen (e kreyasonis) “Bazil Legran,”5 Achevèk Sezare, ki te renonmen pou anfaz li te mete ke kominote monastik dwe pratike swen sante e medikal modèn. Doktè Arawè te di ke se te “yon moun ki te klèman gen konesans medikal, tankou li te itilize abrevyasyon’tèm medikal, ki te ekri fòmil pat dantifriz la.”2
Pou sila yo ki abitye panse nan fason evolisyonè, sètadi ki konsidere premye moun kòm “primitif,” dekouvèt nivo teknoloji avanse konsa nan premye kilti yo kapab souvan yon reyèl revelasyon. Tankou yon dantis ki te asiste reyinyon an kote resèt la te devwale te kòmante: “Pèsonn nan pwofesyon dantè a pa’t’ gen okenn lide ke yon fòmil pat dantifris avanse konsa te egziste nan tan lontan an.”1
Kontrèman, rapò ke ansyen Ejipsyen e lòt pèp te envantif menm jan ak pèp jodi a pa dwe etone kretyen—Bib la di moun te kreye “totalman moun” sou Sizyèm Jou Senmenn Kreyasyon an, sèlman anviwon 6,000 lane pase.6 Se pa etonan ke entèlijans moun ansyen kontinye fè kreyasyonis plezi e siprann evolisyonis!
Referans e nòt
- Viegas, J., Oldest Toothpaste Formula Used Iris, Discovery Channel,  , 11 February 2003. Întoarcete la text.
- Zoech, I., The ancient Egyptian recipe for toothpaste, The Telegraph (UK),  , 4 August 2003. Întoarcete la text.
- The formula was written in Greek, the official language of Egypt for about 1,000 years until the last temples closed in the sixth century AD. Ref. 2. Întoarcete la text.
- The recipe was discovered among part of the largest collection of ancient Egyptian documents in the world—180,000 items up to 3,500 years old, including stone and clay tablets—gathered by the Hapsburgs, the rulers of the Austro-Hungarian empire. Ref. 2. Întoarcete la text.
- Some accuse creationists of taking an excessively literal view of Genesis, and assert that this is a recent phenomenon, i.e. that Christians in the early church took an allegorical view of Genesis. The writings of Basil show otherwise. See Batten, D., Genesis means what it says: Basil (AD 329–379), first published in Creation 16(4):23, 1994. Întoarcete la text.
- The obvious implication is that man was highly intelligent from the start, and developed technology as time progressed. The Bible tells us that even before the first man and woman had finished having children, their older children were growing crops and raising livestock (Jenèz 4:2,25). Early man had music, musical instruments, and could forge ‘all kinds of tools out of bronze and iron’ (Jenèz 4:21–22). Întoarcete la text.


text: Artist: Wyclef Jean f/ Jocelyn Berouard, Jacob Desvarieux, Sweet Mickey Album: The Carnival Song: Carnival Typed by: xInstinctx@hotmail.com Intro (Wyclef Jean): Refugee Allstaaars Nou nan bal la aswè - tout nèg ap relax Fi ki gen fo cheve yo, fo zong, se tèt poul ou ye Fi ap pede rele gason "chyen" bagay sa yo paka pati nan bal la Ou konnin Kreyòl mwen malouk, men nap eseye Tandem, bam bam bam fon ti pale avèk nou, tande tande.. [Wyclef Jean] Si gen nèg ki nan bal lan(uh-huh, uh-huh, uh-huh) ki santi fi an se tèt pou li ye(uh-huh, uh-huh, uh-huh) E ou santi ke ou pagen peche, ou mèt kalonnen poul lan ak kout ròch Kade fi kap pran ròch(kadeeeee ròch), kade fi kap pran kout ròch ANMWEEEEEEEEEYYY Original lan, original lan, original la, men orginal lan(HE!) Original lan, original lan, original, Ti Mano original lan(HE!) Original lan, original lan, original, Refugee orginal lan(HE!) Original lan, original Surprise, it's Sweet Mickey y'aaall [Sweet Mickey] Si nou te jwe Konpa, se konsa nou ta mate Matin, midi, swa New York ta yon kanaval Si nou te jwe Konpa, si nou te Mattelli, Se konsa li ta sonnen Lè nou pral fè bal, pagen kote pou nou met moun [Wyclef Jean] Ankò Mwen pavle tèt poul, mwen pavle Kentucky Fried Chicken(oh ho) Mwen pavle sis piece nugget, on fam Ayisyen mwen bezwen sou kotem(tanpri souple) Mwen pavle bagay ki hmm... mwen pavle chinese food Mwen pavle sis piece nugget, on fam Ayisyen mwen bezwen so kotem(tande) Fam Ayisyen, nou konnen nou se nimero en Pa okipe nou si yap mete nou nan zin(zin) Jalouzi ap fè kankou nou yo se Kayen, en-en, en-en Vendredi aprèmidi nou prale nan cinema Aprèsa nou pral danse Konpa Jacob [Jacob Desvarieux] Woy, woy woy woy Depi se Taniz mache, koute loraj la gronde Kade la paye-a soukwe, koute se chyen ra jape Depi se Taniz mache, kade latè-a soukwe Koute loraj la gronde(RETIRE MENW NAN PÒCH MWEN!) [Wyclef Jean talking] Epa moun yo ap tire dèyè-a, pa gen anken rezon Jan bal lan, tout moun ap relax yo - pou nèg E lè sa, nèg yo vle kraze bal-lan E kounya pou nèg yo wè e dèyè-an pou yal tire Mesye relax nou, mwen gen Jocelyn la Jocelyn pral pale ak tout fi yo So Jocelyn map bow mikro-an, mwen bow trant segond, ale [Jocelyn Berouard] Si yon fanm, andidan, ki trouve nom se dimi frè chyen fè(uh huh) Si pe jire he pa janmè peche, a lò fèy bwan la kouse - ak kout ròch [Wyclef Jean + (Jocelyn)] Gade nèg kap pran ròch, mezanmi(ròch) Gade tout nèg kap pran ròch nan bal-lan(ròch) Tout nèg sa yo ap pran kout ròch(ròch), roy - ANMWEEEEEEEY(HEEEY) Original lan, original lan, original la, men orginal lan(kòk la vole manman poul la) Original lan, original lan, original la, men orginal lan(kòk la vole manman poul la) Original lan, original la, original, all-star original lan(kòk la vole manman poul la) Original lan, original la, MACHEEEE!!! [Wyclef Jean] Mwen pavle tèt poul, mwen pavle Kentucky Fried Chicken Mwen pavle sis piece nuggets, on fam Ayisyen mwen bezwen sou kotem(ankò) Mwen pavle chinese food, mwen pavle bagay ki hmm.. Mwen pavle sis piece nuggets, on fam Ayisyen mwen bezwen sou kotem(tande) Fam Ayisyen, nou konnen nou se nimero en Pa okipe nou si yap mete nou nan zin(zin) Jalouzi ap fè kankou nou yo se Kayen, en-en, en-en Vendredi aprèmidi nou prale nan cinema Kisa nou pral gade, [Naughty Professor] Timari, mape vin chachew nan Jaguar Apresa nou pral mange diri a omar Li gade mwen, li tonbe ri "haha" Tonbe manyen mwen nan do E te rete papal' - papal' rale yon zam men mwen men pat kouri Mwen di, "poukisa papi wap fè jalouzi, se piti fi'w ki fèm fè belle" Li di, "sesa kadav ou deja ap tan ou nan simityè


text:
Wè lis kesyon moun poze souvan (FAQ) nou yo anba la a.
- Kijan pou mwen fè yon demann oswa yon plent?
Ou ka soumèt yon demann oswa yon plent nan fason sa yo:
- Kijan pou mwen aplike pou sèvis pou ijans yo?
Moun k ap viv nan Vil New York epi ki nan kriz ka kalifye pou asistans pou ijans avèk aryere yo dwe sou lwaye, aryere yo dwe sou sèvis piblik, oswa avi pou dekonekte sèvis yo ak/oswa peman pou depo. Aplike nan adrès Sant Djòb HRA ki pi pre ou. Pou jwenn yon lis biwo yo, tanpri ale nan paj sitwèb sant djòb yo.
- Kijan pou mwen aplike pou Pwogram Asistans Nitrisyon Siplemantè?
- Aplike sou entènèt
- Oswa ale nan 311 sou Entènèt oswa HRA Infoline nan nimewo 718-557-1399
epi n ap voye yon aplikasyon ak enfòmasyon yo ba ou. Answit ranpli aplikasyon an epi voye li retounen nan adrès:
PO BOX 24510
Brooklyn, NY 11201
oswa Fakse li nan nimewo 718-834-3296 | 718-834-3299 oswa retounen li poukont ou.
- Ou kapab chwazi youn nan nenpòt sant SNAP.
- Oswa telechaje li nan sitwèb Administrasyon Resous Imèn (HRA) oswa NYC.gov/ACCESSNYC
- Mwen te aplike pou Pwogram Asistans Nitrisyon Siplemantè, kijan pou mwen konnen sitiyasyon aplikasyon mwen?
Ou ka chèche sitiyasyon aplikasyon ou depi ou tcheke kont AccessNYC ou nan NYC.gov/ACCESSNYC.
- Kijan mwen kapab aplike pou Asistans Lajan Kach?
Pou ou kapab detèmine si ou kalifye pou asistans lajan kach pou yon ti tan, ou ka ranpli yon aplikasyon nan adrès Sant Djòb HRA ki nan kòd postal ou. Pou jwenn yon lis biwo yo, tanpri ale nan paj sitwèb sant djòb yo.
- Kijan pou mwen fè yon plent konsènan vizit pou Odyans san Patipri mwen?
Ou ka kontakte Office of Temporary & Disability Assistance (OTDA) (Biwo Asistans Pwovizwa ak Asistans pou Moun Andikape) nan telefòn nan nimewo 1-800-342-3334 | 518-474-8781 | nan faks nan nimewo 518-473-6735.
- Kisa mwen kapab fè si dosye mwen fèmen oswa anba sanksyon?
Ou gen dwa pou fè yon demann pou yon Rezolisyon Obligatwa Konfli (MDR) ak yon demann pou Odyans san Patipri pou rezoud pwoblèm fèmti oswa sanksyon ou kwè ki te enpoze yon fason ki pa kòrèk.
- Mwen gen kesyon konsènan pwoteksyon Medicaid mwen, kimoun mwen kapab kontakte?
Kliyan ki bezwen èd konsènan Swen Kontwole Medicaid kapab rele nimewo
1-800-505-5678.
- Pou kesyon konsènan kalifikasyon ou, rele nimewo 1-888-692-6116
- Pou tout lòt demann, rele Infoline nan nimewo 718-557-1399
- Si mwen se yon moun ki andikape epi mwen bezwen èd, kijan pou mwen fè yon Demann Fòmèl pou Aranjman Rezonab?
Ou kapab rele nimewo 212-331-4640 oswa ou kapab ale nan Paj Sitwèb Aranjman Rezonab HRA.
- Èske HRA divilge enfòmasyon yo ba otorite imigrasyon federal yo?
HRA p ap rapòte enfòmasyon pèsonèl ou ba okenn moun, sof si lalwa egzije sa. Dekrè Egzekitif 41 Vil New York pwoteje sekrè enfòmasyon nenpòt moun k ap chèche resevwa sèvis Vil la. HRA ap sèlman mande ou enfòmasyon sou kondisyon imigrasyon ou si nou gen obligasyon pou detèmine kalifikasyon ou oswa si lalwa ki egzije pou nou fè sa.
- Mwen se yon imigran, èske sèvis m ap resevwa yo afekte dosye imigrasyon mwen?
- U.S. Citizenship and Immigration Services (USCIS) (Sèvis Sitwayènte ak Imigrasyon Etazini) fè konnen si w ap resevwa:
- Avantaj nan Pwogram Nitrisyon Siplemantè (ki te rele koupon pou achte manje anvan) oswa lòt èd manje ak avantaj swen sante, tankou Medicaid, sa p ap afekte dosye imigrasyon ou.
- Asistans Lajan Kach, SSI ak swen pandan lontan nan yon kay retrèt oswa nan yon lòt enstitisyon, sa ka afekte dosye imigrasyon ou; sa depannde sitiyasyon ou.
- Pou jwenn enfòmasyon sou dosye imigrasyon patikilye ou, nou rekòmande ou pou konsilte yon espesyalis lwa imigrasyon.
- Kijan mwen kapab jwenn èd si mwen pa kapab jwenn dokiman mwen bezwen yo pou aplike pou avantaj yo, tankou dokiman imigrasyon mwen?
Ou ta dwe kontakte Department of Youth and Community Development's Office of Immigrant Initiatives (Biwo Pwogram pou Imigran Depatman Devlopman Jèn Moun ak Kominote). Nimewo telefòn yo se 212-442-5267. Biwo sa a fonksyone avèk plis pase 80 òganizasyon kominotè kote anplwaye yo resevwa bon jan fòmasyon nan ede moun jwenn dokiman imigrasyon.
- Kòm yon imigran, pou ki sèvis HRA mwen kalifye pou resevwa?
Gade Gid Kominote pou Avantaj Piblik pou Imigran yo
- Mwen pa pale Anglè byen. Èske gen nenpòt sèvis ki disponib pou ede mwen?
Gen sèvis entèpretasyon ki disponib gratis nan tout ajans Vil la nan telefòn (disponib nan sant HRA nan plis pase 170 lang), fas-a-fas lè sèvis yo disponib ak lè w ap tradui dokiman.


text:
Yo Moke Kritikè Bwat Zosman Yo
Nòt editè a: Zosyè yo pale nan atik sa a se menm zosyè yo te dekri nan Seksyon Istwa nimewo novanm 2007 Semans Verite a.
Lane pase, nou te pale sou yon dekouvèt estrawòdinè—yon bwat zosman (zosyè) ki te make nan lang Arameyen: ‘Jak [nan reyalite Jakòb/Yaakob], pitit Jozèf, frè Jezi.’1 Sa te etonan, paske pandan non papa a te ajoute kèkfwa sou zosyè, yo pa’t’ konn mansyone konsènan yon frè. Sa siyifi frè a te dwe yon moun ra enpòtans.
Pwofesè Andre Lemè moun Pari, yon espesyalis nan enskripsyon ansyen, te afime ekriti a vrè, otantik. Prèv solid te enkli patin lan (depo ki fòme sou objè ansyen), paske sa te nan lèt yo tou, sa ki eskli tout manèv falsifikasyon modèn.
Sepandan, nou konseye kont eseye pwouve Bib la pa nenpòt akeyoloji ‘solisyon mirak,2 paske, tankou syans, sa se yon antrepriz1 lòm fayib. Nou p’ap janm kapab gen tout enfòmasyon an. E efektivman, tankou nou rapòte nan de nimewo pita, Otorite Objè Ansyen Izrayèl (OOAI) yo te rejte deklarasyon yo kòm yon manèv falsifikasyon.3 Pa egzanp, yo te deklare ke enkripsyon an koupe atravè patin lan. Tou, nan finisman jiyè, polis Izrayèl te arete mèt zosyè a, yon koleksyonè objè ansyen, Odèd Golan, kòm ‘sispèk’ manèv falsifikasyon.
Men kounyeya, yo moke kritikè yo! Doktè Lemè, nan Revi Akeyoji Biblik la, ke yo pa egzakteman konnen pou konsèvatis teyolojik, reprimande sevèman rapò OOAI4 a. Pou yon rezon, li te remake tandans klè antikretyen nan komite OOAI a, e yon mank nenpòt savan kretyen oubyen nenpòt savan Nouvo Testaman nenpòt lafwa. Tou, yonn nan espè prensipal yo nan komite a, Doktè Tal Ilan, pa’t’ kalifye nan enskripsyon grave oubyen paleyografi dapre pwòp deklarasyon li, kontrèman ak Doktè Lemè. Menm pi mal, manm komite OOAI a ki te yon espè, Pwofesè Woni Rik, te konkli:
“Li parèt ke chak nan karakteristik enskripsyon yo, tankou sa detaye anwo, e yo tout ansanm, san okenn esepsyon, endike yon enskripsyon otantik finisman peryòd Dezyèm Tanp (sitou premye syèk [apre Jezi Kris]).
Sepandan Doktè Rik te chwazi rejte prèv ki te’sòti nan pwòp domèn li an favè yon lòt deklarasyon ke patin lan te dekape pita. Men Doktè Lemè montre ke patin deklare sa a te senpleman rezilta netwayaj zosyè a, pandan ke patin otantik la te grave sou lèt yo. Sa te sanble pwoblèm lan ak komite a—dout yo te soulve yo te’sòti andeyò pwòp domèn espesyalite yo.
Yon lòt savan prensipal ki defann otantisite enskripsyon an se Doktè Ben Witèringtonn, pwofesè Nouvo Testaman nan Seminè teyolojik Asbouri.5 Li te soutni deklarasyon Doktè Lemè a, e montre tou ke polis Izrayèl anvan lontan te libere Golan, e poko pote akizasyon fòmèl kont li. Doktè Witèringtonn montre tou ke’tès iltravyolè montre ke enskripsyon an konfonn dwat fè yon’sèl ak sifas bwat la, sa ki sigjere ke li ansyen menm jan ak zosyè a li menm. Tou, fant, ki devlope diran syèk yo e ki plen ak depo, travèse kèk nan lèt yo. E ak etònman rapò OOAI a te admèt ke non ‘Jezi’ a kapab otantik, lè yo konsidere ke si yon bagay ta dwe fòje, nou kwè se ta dwe sa, pandan ke non moun zosman li yo te antere a (Jak) pa ta sa.
Nan konklizyon, prèv la montre otantisite enskripsyon an. Konsa, se sipò solid pou egzistans Jezi istorik la, e ke Li te gen yon’tèl enpòtans espesyal ke Li te dwe mansyone kòm yon frè sou yon zosyè. Men ankò, nou vle di ke lafwa yon moun pa dwe baze sou atifak men sou Pawòl Bondye a.
Referinţe şi note
- Down, D., Deklarasyon Jak yo: ‘Nouvo’ twouvaj sansasyonèl sigjere yon relik enpòtans istorik enkwayab, Creation 25(2):16–18, 2003. Întoarcete la text.
- Ham, K., Rechèch ‘solisyon mirak’: Poukisa defansè kreyasyon sanble souvan twò rapid pou kwè ‘prèv’ pi resan yo? Creation 25(2):34–37, 2003. Întoarcete la text.
- Kontwovès bwat zo ‘Jak’, Creation 25(4):7, 2003. Întoarcete la text.
- Lemaire, A., Zosyè modèn, rapò Otorite Moniman Ansyen Izrayèl pwofondeman defòme, Biblical Archaeology Review, November–December 2003,  . Întoarcete la text.
- Witherington, B., Zo kontestasyon: rezon ki fè mwen toujou panse bwat zo Jak la san dout otantik, Christianity Today, October 2003,  . Întoarcete la text.


text:
Vis Prezidan Edmonson mache bra nan lè bra nan evennman "Souls to the Polls"
Foto pa: Marta Martinez-Aleman/Biwo Vis Prezidan Edmonson
Vis Prezidan Audrey M. Edmonson lye bra avèk klèje ansanm ak ofisyèl eli yo nan manifestasyon "Souls to the Polls" ki te òganize pa PICO United Florida, ki fè pati yon rezo 17 Eta ak gwoup relijye kominotè yo ki dirije lokalman pa Pastè Carl Johnson sòti African Heritage Cultural Arts Center rive Joseph Caleb Center nan Liberty City. Gen pliske 20 legliz, pastè ak gwoup kominotè nan zòn yo ki kolabore ak PICO Florida pou òganize ak patisipe nan manifestasyon an. Nan Caleb Center an, Rev. Al Sharpton te adrese foul la epi ralye yo pou ale vote. Manifestasyon an te òganize poutèt yo tap koupe nan jou pou vote pi bonè ane sa-a de 14 a wit, konte dimanch anvan Jou Eleksyon, pa Lejislati Eta Florid la.


text:
Nan nenpòt ijans yon manm fanmi oswa ou menm kapab blese, boule oswa soufri lòt domaj. Si ou genyen pwovizyon debaz sa yo, ou pi byen prepare pou ede moun ou yo lè yo pran chòk. Sonje, anpil domaj pa menase lavi moun, epi yo pa bezwen swen medikal imedyat. Lè ou konnen fason pou trete domaj minè sa kapab make yon diferans nan yon ijans. Anvizaje pran yon klas premye sekou, men senpleman si ou fè bagay sa yo sa kapab ede ou rete senyman, evite enfeksyon ak bay èd nan de-kontaminasyon.
Bagay ou ta dwe genyen:
- De (2) pè gan esteril latèks oswa lòt kalite (si ou fè alèji ak Latèks).
- Pansman esteril pou rete senyman.
- Ajan netwayaj/savon ak lenjèt antibyotik pou dezenfekte.
- Pomad antibyotik pou anpeche enfeksyon.
- Pomad pou brili pou anpeche enfeksyon.
- Pansman adeziv nan divès kalite dimansyon.
- Solisyon pou lave zye pou flòch zye oswa kòm dekontaminan jeneral.
- Tèmomèt (Li plis bagay: Menas Byolojik)
- Medikaman sou preskripsyon w ap pran tankou ensilin, medikaman pou kè ak inalatè pou opresyon. Ou ta dwe chanje medikaman yo chak peryòd pou jistifye dat espirasyon yo.
- Kantite medikaman ki preskri tankou ekipman pou kontwole glikoz ak tansyon ak apwovizyònman.
Atik Ki kapab bon pou genyen nan Twous ou:
- Telefòn selilè avèk chajè
- Sizo
- Pensèt
- Tib vazlin oswa lòt librifyan
Medikaman san preskripsyon:
- Aspirin oswa medikaman ki pa aspirin pou soulaje doulè
- Medikaman kont dyare
- Anti-asid (pou lestomak balonnen)
- Laksatif


text:
Egzamen evalyasyon yo konsidere kòm yon pati esansyèl nan pwogram iniversite yo. Florida SouthWestern State College ofri yon anviwònman de sekirite kote elèv yo kapab pran tès evalyasyon sa a nan tout trankilite.
Elèv ki genyen Angle kòm dezièm lang yo dwe pran yon egzamen de nivo ki rele EAP (English for Academic Purposes). Egzamen sa a ap ede w konnen nan ki nivo angle ou ka kòmanse anvan w tonbe nan klas regilye ki pi avanse yo nan Florida SouthWestern State College. Egzamen sa a ap analize nivo angle w sou pale, tande, gramè, lekti e ekriti.
Pou ka gen siksè akademik tout etidyan ki genyen Angle kòm dezièm lang yo dwe pran egzamen sa a, konsa sant akademik siksè a va ede w rive nan yon nivo siperiè.


text:
Komisyonè Konte Miami-Dade Dennis C. Moss selebre fèt Aksyon Degras la ap distribye kodenn bay dè santèn fanmi ak òganizasyon nan Distrik 9
Jou lendi 21 novanm 2011, Komisyonè Konte Miami-Dade Dennis C. Moss lanse distribisyon anyèl kado kodenn fèt Aksyon Degras Distrik 9 la nan kòmanse fè distribisyon yo limenm ansanm ak kèk manm Landmark Aviation ak Falcon Trust Air bay rezidan ak òganizasyon lokal yo nan Distrik 9.
Pou selebre sezon fèt la, Komisyonè Moss te resevwa anpil kodenn kèk òganizasyon te bay an dotasyon tankou Landmark Aviation, Falcon Trust Air, Contractors Resource, Inc. ak Progressive Firefighter's Association, Inc. de Konte Miami-Dade. Anplis kodenn ke biwo Komisyonè Moss la te bay ansanm ak kodenn òganizasyon yo te bay, Komisyonè Moss te kontan wòl li jwe pou fè li posib pou anviwon 900 fanmi pase yon bòn fèt Aksyon Degras ap byen manje ak fanmi yo ak zanmi yo.


text:
Fos A Péyi La paroles
Paroles de la chanson Fos A Péyi La :
An nou ay !!!
Gadé kijan sa bel lè nou tout la ansamm
Untel sé untel, untel pa untel, me nou tout la ka sanm
Pé enpot religion, pé enpot la ou soti, nou paka fann
Sé an sèl lespri jod la nou tout ka fè yon
Refrain
Yeah yeah yeah oh yeah
Gadé jan nou ka vansé ansanm
Pa davoi nou ka fè yonn, pani pon mote ki ké pran pann
Yeah yeah yeah oh yeah
Gadé jan nou ka vansé ansanm
Pa davoi nou ka fè yonn, pani pyes mote ki ké pran pann
A pa vou ké di mwen non
A pa mwen ké brillé sa
An ako a lunison, nou tout nou sé fos a peyi la
Nou tout nou sé fos a peyi la
A pa vou ké di mwen non
A pa mwen ké brillé sa
An ako a lunison, nou tout nou sé fos a peyi la
Nou tout nou sé fos a peyi la
Sé douvan ké nou kalé men dan la men, nou ka vansé
Mote la ka touné donc nou pé pa kalé
Sa kalé bien donc an nou alé
Vwasin, vwasine, kouzin, kouzine, frè é sè, zanmi
Lévé dé main a zot et bougé tète a zot karibéan ki la lese mwen tan zot fè dézod
Sé kon sa nou inmé zot, jodi sé yonn a lot
Chalè la ka monté lese mizik la chayé zot
An nou alé pèp a groka la
An nou alé moun bélia
Haiti kompa ka dansé soca meringue salsa
Eskè tout moun la
An nou alé pèp a groka la
An nou alé moun bélia
Haiti kompa ka dansé soca reggae é zouka
crié
Ki sé fanm ou bien nonm ...
Refrain
Fos a peyi la fos a peyi la
Moun pale, moun ja pale
Nou save bien sa nou yé épi sa nou vlé
Nou ka lyanné
Refrain
Fos a péyi la nou tout nou sé fos a peyi la
Sé sa nou yé (fos a peyi la), nou ké rété (fos a peyi la)
Fo nou ga dé (fos a peyi la)
Date: Aujourd'hui
Aucun commentaire ! Si tu veux etre le premier à mettre ton commentaire, tu peux le poster en utilisant le formulaire ci-dessus.


text:
O Venezuela, alye Prezidan Hugo Chavez --k ap lite anba yon maladi kansè-- ranpòte yon viktwa lavalas nan eleksyon ki dewoule dimanch 16 desanm 2012 la pou chwazi gouvènè eta yo.
Konsèy elektoral venezuelyen an di pati ki sou pouvwa a ranpòte 20 sou 23 eta. Sepandan Henrique Capriles, kandida opozisyon an nan eleksyon prezidansyèl ki te dewoule tou lot jou la a e ki te pèdi devan misye Chavez, kapab kenbe pòs li kòm gouvènè Eta Miranda.
Avèk viktwa sa a, li byen plase pou l tounen kandida opozisyon an nan eleksyon
prezidansyèl ki kapab fèt si sante Prezidan Chavez fòse l kite pouvwa-a.
53 pou san elektè ki patisipe nan eleksyon dimanch, se yon chif ki ba lè w konpare li ak patisipasyon votan yo nan dènye eleksyon prezidansyèl la.
Prezidan Chavez --ki te re-eli nan mwa oktòb pase a-- di Vis-Prezidan Nicolas Maduro ap pran la relèv si li menm, Chavez, ta twouve l nan enkapasite pou l dirije peyi a, e li ankouraje patizan li yo pou yo vote pou Misye Maduro si yon lòt eleksyon gen pou dewoule.
Nan ka sa a, daprè kontitisyon Venezuela a, eleksyon ta de fèt nan 30 jou. Pa gen twòp detay medikal ki sòti sou kansè Misye Chavez la. Doktè te wete yon timè nan zòn pèlvis li e li te suiv tretman chimiyoterapi avèk radyasyon.
Prezidan Chavez pa janm di ki kalite kansè li genyen, ni nan ki degre maladi a deja rive sou li. Li gen pou l prete sèman pou yon lòt manda 6 zan nan dat 10 janvye 2013 la. Li te monte sou pouvwa a nan ane 1999.


text:
vendredi 9 septembre 2011
Ayiti Toupatou II
Frans, mwen wè Ayiti toupatou. Gen yon katye nan vil Durham ki rele Hayti. Li difisil pou n detèmine ki premye moun ki te deside bay katye a non sa a. Men pa gen dout non a fè referans a peyi dAyiti. Gen moun ki di nan epòk la, blan meriken te bay tout katye nwa pote non Ayiti. Gen lòt ki di se abitan zonn lan ki deside ba l pote non sa kòm omaj a premye repiblik nwa a. Katye Hayti nan vil Durham te tabli nan fen 19èm syèk. Se la pi fò moun nwa vil la te abite. Ansyen esklav te achte tè la. Yo te bati kay, lekòl, legliz ak anpil biznis. Hayti te sèvi kòm modèl pou kominote nwa ameriken an. Men nan ane 1950 yo, katye a kòmanse degrade lè otorite vil Durham deside lanse yon pwojè pou renouvle zòn lan. Yo kraze kay ak biznis, swadizan pou bati nouvou bilding. Men se yon otowout ki vin pase nan mitan katye Hayti a. Gen yon pwojè fim ki bay tèt li misyon presève istwa katye sa a.
Jounen jodi a, se Hayti Heritage Center ki senbolize tout pase kominote a. Sant kiltirèl sa a etabli nan ansyen legliz Sen Jozèf. Yo òganize diferan aktivite kiltirèl tankou ekpozisyon atistik, konsè, pwojeksyon fim ak festival. Pi fò aktivite yo gen rapò ak istwa nwa ameriken. Se yon kolèg, Laurent Dubois, ki te pale m de katye Hayti a ak sant kiltirèl la. Li te atire atansyon m sou vèvè ki anlè tèt sant la. M poko rive konnen istwa poukisa se senbòl sa a fondatè yo te chwazi mete sou tèt legliz la. Men li montre Ayiti toujou la nan mitan Hayti.
Se pa nan katye Hayti a sèlman nou kapab jwenn Ayiti nan vil Durham. Pandan m te nan vil la, mwen te vizite inivèsite Duke. Mwen te gen chans vizite Haiti Lab inivèsite sa a ki se yon espas kote yon gwoup pwofesè ak etidyan ap travay sou plizyè pwojè ki anrapò ak Ayiti. Pami reyalizasyon gwoup sa a, gen yon pwojè atistik ki rele Haiti: History Embedded in Amber. Atispent Edouard Duval-Carrié te ede yon seri moun reflechi sou kisa Ayiti reprezante pou yo, sou kijan yo menm yo ta renmen reprezante Ayiti, pou yo kreye imaj apati lide sa yo. Rezilta final la enpresyonan anpil. Lansman zèv atistik sa ap fèt jodi a, vandredi 9 sektanm a 5è.
Gen anpil etid ki fèt sou migrasyon apati Ayiti, sou ayisyen ki etabli Ozetazini, an Frans oubyen Kanada. Men m panse fòk ta gen plis etid ki montre kijan Ayiti kite mak li sou plizyè vil nan lemon, sou jan Ayiti kontinye ap enfliyanse imajinè kolektif plizyè kominote.
NM
Inscription à : Articles (Atom)


text:
Anbasadris Lèzetazini nan l’ONU an, Susan Rice, retire kandidati li pou plas Sekretè Deta a nan plas Hillary Clinton, devan rezistans lidè repibliken nan Kongrè a ki te pwomèt pou yo bloke konfimasyon li.
Madam Rice, ki tap pale sou chèn televizyon NBC jedi 13 desanm 2012 la, deklare se t ap yon onè pou l sèvi peyi li nan pi gwo pòs diplomatik la, men desizyon li pran pou l wete non n kòm kandida a, se desizyon korèk la, paske gen twòp politik ki vin mele nan kesyon an.
Madam Rice di:
"Mwen wete non mwen paske m panse si desizyon ki kòrèk la pou peyi a ; mwen panse tou se yon bon bagay pou Prezidan an. E, lè nou fè yon konsiderasyon global, mwen ka di se yon bon desizyon pou mwen e pou fanmi mwen. "
Nan menm jounen jedi a, Prezidan Barack Obama fè parèt yon deklarasyon kote li aksepte desizyon Madam Rice la.
Prezidan an te tou pwofite pou l anonse Susan Rice pral kontinye rete nan pòs li kòm anbasadris Lèzetazini nan Nasyon Zini e kòm yon manm-kle kabinè ministeryèl li a.


text:
Komisyoné Edmonson patisipe ansanm ak Majistra Vill Miami Tomas Regalado ak Komisyoné Wifredo Gort nan de (2) kanpay koleksyon jw├Ęt pou timoun katye yo
Foto pa Marta Martinez-Aleman/Biwo Komisyonè Edmonson
MIAMI, FL- Komisyonè Audrey Edmonson koumanse selebre peryòd fèt la jou samdi 16 desanm lan lè li rejwenn Komisyonè Vil Miami Wifredo Gort ak Majistra Vil Miami Tomás Regalado pou tann Pè Nowèl rive nan Juan Pablo Duarte Park nan Allapattah nan distribisyon anyèl kado jwèt Komisyonè Gort la pou timoun katye yo. Apre sa, li rejwenn Majistra Regalado ak Manm Konsèy Lekòl Piblik Miami-Dade Raquel Regalado nan selebrasyon anyèl Majistra-a ki te fèt nan Legion Park nan katye Upper East Side la. Toude zòn yo sitiye nan distrik Komisyonè Edmonson lan District 3.


text:
Ann obeyi bèje Jewova yo
“Obeyi moun k ap dirije nou yo, e soumèt devan yo, paske yo toujou ap veye sou nanm nou.” — EBRE 13:17.
1, 2. Lefètke Jewova konpare tèt li ak yon bèje, poukisa sa enpòtan anpil?
JEWOVA konpare tèt li ak yon bèje (Eze. 34:11-14). Konparezon sa a enpòtan anpil paske l ede n konprann ki moun Jewova ye. Yon bèje ki gen lanmou bay tout li menm pou l pwoteje twoupo mouton ki sou kont li a epi pran swen yo. Li mennen yo kote pou yo manje ak kote ki gen sous dlo (Sòm 23:1, 2). Li veye sou yo lajounen kou lannuit (Lik 2:8). Li pwoteje yo kont bèt sovaj (1 Sam. 17:34, 35). Li pran swen mouton ki fèk fèt yo (Iza. 40:11). L al chèche mouton ki lwen twoupo a epi l byen pran swen sa ki blese yo. — Eze. 34:16.
2 Piske pèp Jewova nan tan lontan an t ap viv nan yon sosyete kote pifò moun te bèje e yo te konn travay tè, byen vit yo te konprann konparezon Jewova Dye te fè ant li menm ak yon bèje ki gen lanmou an. Yo te konnen mouton yo bezwen swen ak atansyon yon fason pou yo ka viv byen. Nan yon sans espirityèl, se menm bagay la tou pou lèzòm (Mak 6:34). Moun yo soufri lè yo pa jwenn bonjan swen ak bon direksyon nan domèn espirityèl. Yo pa konn sa ki byen ak sa ki mal epi li vin fasil pou yo pran nan pyèj. Yo gaye tankou yon “bann mouton san gadò”. (1 Wa 22:17.) Sepandan, avèk lanmou, Jewova fè pèp li a jwenn tout sa yo bezwen.
3. Ki sa nou pral egzamine nan atik sa a?
3 Resanblans ki genyen ant Jewova ak yon bèje a gen anpil sans menm nan epòk nou an. Jewova toujou kontinye pran swen pèp li a ki tankou mouton. Ann egzamine ki fason Jewova gide mouton l yo ak ki fason li fè yo jwenn sa yo bezwen jodi a. Anmenmtan tou, nou pral egzamine ki fason twoupo Jewova a dwe reyaji devan lanmou Jewova demontre pou li.
BON BÈJE A BAN NOU BÈJE KI ANBA KONTWÒL LI
4. Ki wòl Jezi jwe nan ede mouton Jewova yo jwenn sa yo bezwen?
4 Jewova nome Jezi Chèf kongregasyon kretyen an (Efe. 1:22, 23). Antanke “bon bèje a”, Jezi enterese nan menm bagay ak Papa l, li gen menm objektif avè l e li reflete kalite l yo. Jezi te menm “bay lavi l pou mouton yo”. (Jan 10:11, 15.) Se pa ti benediksyon sakrifis ranson Kris la ye pou limanite (Mat. 20:28)! Rezon an, sèke objektif Jewova se pou “nenpòt moun ki demontre l gen lafwa nan [Jezi] pa detwi, men pou l gen lavi ki pap janm fini an”! — Jan 3:16.
5, 6. a) Ki moun Jezi nome pou pran swen mouton l yo, e ki sa mouton yo dwe fè pou yo jwenn byenfè grasa dispozisyon sa a? b) Ki pi gwo rezon ki dwe pouse n obeyi ansyen yo?
5 Ki fason twoupo a montre se Jezi Kris ki bon bèje yo a? Men sa Jezi te di: “Mouton m yo koute vwa m, mwen konnen yo, e yo suiv mwen.” (Jan 10:27). Koute vwa bon bèje a vle di suiv direksyon l bay nan tout bagay. Sa gen ladan l kowopere ak bèje espirityèl bon bèje a nome yo. Jezi te fè konnen apot li yo ak disip li yo t ap gen pou yo kontinye travay li te kòmanse a. Yo t ap gen pou yo ‘bay timouton l yo manje’ epi “anseye” yo. (Mat. 28:20; li Jan 21:15-17.) Toutpandan bon nouvèl la t ap gaye epi kantite disip yo t ap ogmante, Jezi te pran dispozisyon pou gen kretyen ki gen matirite pou pran swen kongregasyon an. — Efe. 4:11, 12.
6 Nan premye syèk la, pandan apot Pòl t ap pale ak siveyan kretyen ki te nan kongregasyon Efèz la, li te fè yo konnen se lespri sen ki te etabli yo siveyan pou “pran swen kongregasyon Bondye a”. (Tra. 20:28.) Se menm bagay la tou pou siveyan kretyen yo jodi a, piske yo menm tou se dapre sa ki nan Ekriti Bondye te fè ekri anba enfliyans lespri sen an yo etabli yo kòm siveyan. Kidonk, lè n obeyi siveyan kretyen yo, nou montre nou gen respè pou Jewova ak Jezi, yo menm ki se de pi gran Bèje ki genyen yo (Lik 10:16). Pa gen dout nan sa, se sa n sot di a ki dwe pi gwo rezon ki fè n anvi soumèt nou devan ansyen yo. Sepandan, gen lòt rezon ankò ki fè n montre nou saj lè nou aji konsa.
7. Ki fason ansyen yo ede n kenbe yon bon relasyon ak Jewova?
7 Lè ansyen yo ap bay kwayan parèy nou yo direksyon, yo ba yo konsèy ak ankourajman ki soti nan Ekriti yo oswa ki baze sou prensip biblik yo. Lè ansyen yo ap bay frè yo konsèy, yo pa fè sa nan objektif pou dikte yo fason yo ta dwe viv (2 Kor. 1:24). Olye de sa, yo fè sa pou yo bay kretyen parèy nou yo konsèy ki soti nan Ekriti yo pou ede yo pran bon desizyon epi pèmèt gen lòd ak lapè nan kongregasyon an (1 Kor. 14:33, 40). Ansyen yo ap “veye sou nanm nou” nan sans yo vle ede chak moun nan kongregasyon an kenbe yon bon relasyon ak Jewova. Konsa, si yo wè gen yon frè oswa yon sè ki pral fè yon “fo pa” oswa ki deja fè yon “fo pa”, san pèdi tan, yo aji pou ede l (Gal. 6:1, 2; Jid 22). Èske sa n sot di yo se pa bonjan rezon nou genyen pou n “obeyi moun k ap dirije nou yo”? — Li Ebre 13:17.
8. Ki fason ansyen yo pwoteje twoupo Bondye a?
8 Men ki sa apot Pòl ki te yon bèje espirityèl tou, te ekri frè ki t ap viv nan vil Kolòs yo: “Veye pou pèsonn pa pran nou nan pyèj ak filozofi ak twonpri ki san valè ki chita sou tradisyon lèzòm, sou bagay monn nan baze sou yo, e ki pa baze sou Kris.” (Kol. 2:8). Avètisman sa a fè n wè yon lòt rezon ki fè n dwe suiv konsèy ansyen yo ban nou ki soti nan Ekriti yo. Ansyen yo pwoteje twoupo a lè yo bay frè yo avètisman kont nenpòt moun ki gendwa ap fè lafwa yo vin fèb. Apot Pyè te bay avètisman kont “fo pwofèt” ak “fo anseyan” ki t ap eseye “sedui moun ki fèb yo” pou fè yo fè sa k mal (2 Pyè 2:1, 14). Ansyen k ap viv nan epòk nou an dwe bay menm kalite avètisman sa yo tou lè sa nesesè. Antanke kretyen ki gen matirite, yo fè anpil eksperyans nan lavi a. Anplis de sa, anvan yo te nome ansyen, yo te bay prèv ki montre yo byen konprann Ekriti yo, e yo te kalifye pou anseye bagay ki pwofitab yo (1 Tim. 3:2; Tit 1:9). Piske yo gen matirite, yo ekilibre e yo gen sajès ki soti nan Bib la, sa pèmèt yo byen dirije twoupo a.
BON BÈJE A BAY MOUTON YO MANJE E LI PWOTEJE YO
9. Jodi a, ki fason Jezi ap dirije kongregasyon kretyen an epi ba l manje?
9 Pa mwayen òganizasyon l lan, Jewova bay tout frè nou yo ki nan lemonnantye anpil manje nan domèn espirityèl. Nou jwenn anpil konsèy ki soti nan Ekriti yo nan piblikasyon nou yo. Anplis de sa, pafwa, òganizasyon an bay ansyen yo konsèy dirèkteman pa mwayen lèt oswa enstriksyon siveyan itineran yo ba yo. Nan fason sa yo, mouton yo jwenn bonjan direksyon.
10. Ki responsablite bèje espirityèl yo genyen anvè moun ki kite twoupo a?
10 Nan yon sans espirityèl, siveyan yo gen responsablite pou yo pwoteje tout moun nan kongregasyon an epi pran swen yo, sitou sila yo ki fè tèt yo ditò oswa ki vin malad nan domèn espirityèl. (Li Jak 5:14, 15.) Gen kèk nan moun sa yo ki gendwa kite twoupo a e ki sispann patisipe nan aktivite kretyen yo. Nan yon ka konsa, èske yon ansyen ki gen sousi pou twoupo a pa ta dwe fè tout sa l kapab pou l jwenn chak mouton ki pèdi epi pou l ankouraje l retounen nan twoupo a, sa vle di nan kongregasyon an? Se sèten l ap fè sa! Jezi te di: “Papa m ki nan syèl la pa ta renmen pou menm youn nan tipiti sa yo peri.” — Mat. 18:12-14.
KI JAN NOU DWE KONSIDERE FEBLÈS BÈJE NOU YO?
11. Ki sa k fè kèk moun kapab twouve l difisil pou yo suiv direksyon ansyen yo ap bay?
11 Jewova ak Jezi se de Bèje ki pafè. Sepandan, bèje Jezi chwazi pou pran swen kongregasyon an pa pafè. Piske se konsa, sa ka fè l difisil pou kèk moun suiv direksyon ansyen yo bay. Moun sa yo kapab rezone konsa: ‘Yo se moun enpafè menm jan avèk nou. Poukisa nou ta dwe koute konsèy y ap bay yo?’ Se vre ansyen yo pa pafè, men, nou dwe gen yon bon pwennvi sou erè yo fè yo ak feblès yo gen lakay yo.
12, 13. a) Ki sa n ka di konsènan erè kèk moun Jewova te bay responsablite te konn fè? b) Pou ki rezon yo te ekri erè moun Bondye te bay responsablite yo nan Bib la?
12 Ekriti yo pa kache anyen konsènan erè moun Jewova te konn itilize pou gide pèp li a te konn fè yo. Pa egzanp, Jewova te chwazi David pou l vin wa e pou l dirije peyi Izrayèl. Sepandan, David te tonbe anba tantasyon, sa te fè l fè adiltè e l te lakòz yon moun mouri (2 Sam. 12:7-9). Ann pran egzanp apot Pyè tou. Byenke yo te konfye l gwo responsablite nan kongregasyon premye syèk la, li te fè erè ki grav (Mat. 16:18, 19; Jan 13:38; 18:27; Gal. 2:11-14). Apre Adan ak Èv, pa gen okenn moun ki te pafè eksepte Jezi.
13 Poukisa Jewova te fè moun ki te ekri Bib la ekri erè moun li te chwazi yo te fè yo? Youn nan rezon ki fè Bondye te fè sa, se paske l vle montre li kapab sèvi ak moun enpafè pou gide pèp li a. Anfèt, li te toujou fè sa. Se sa k fè, nou pa dwe sèvi ak enpèfeksyon moun ki pran latèt pami nou nan epòk nou an kòm eskiz pou n plenyen kont yo oswa pou n pa respekte otorite yo. Jewova vle pou n respekte frè sa yo e pou n obeyi yo. — Li Egzòd 16:2, 8.
14, 15. Ki sa n ka aprann nan fason Jewova te konn kominike ak pèp li a nan tan lontan?
14 Li enpòtan anpil pou n obeyi moun ki pran latèt pami nou yo jodi a. Fè yon ti reflechi sou fason Jewova te konn kominike lontan ak pèp li a nan moman difisil yo. Lè pèp Izrayèl la t ap kite peyi Ejip tan lontan an, Bondye te ba yo lòd pa mwayen Moyiz ak Arawon. Pou Izrayelit yo te ka pa viktim anba dizyèm flewo a, yo te dwe obeyi enstriksyon yo te jwenn pou yo fè yon manje espesyal e pou yo pase enpe san yon timouton sou de montan pòt kay yo ak sou lento pòt yo. Se pa t yon vwa ki te sot nan syèl la ki te ba yo lòd sa a. Yo te dwe suiv enstriksyon byen presi ansyen ann Izrayèl yo te resevwa nan men Moyiz (Egz. 12:1-7, 21-23, 29). Nan ka sa yo, Moyiz ansanm ak ansyen yo te aji antanke moun k ap enstwi pèp Jewova a. Menm jan an tou, jodi a, ansyen yo ap fè yon travay ki enpòtan.
15 Petèt nou kapab reflechi ak plizyè lòt istwa nou jwenn nan Bib la kote Jewova te sèvi ak reprezantan l gen sou tè a oswa ak zanj yo pou l bay pèp li a enstriksyon k ap sove lavi yo. Nan tout ka sa yo, Bondye te jije l bon pou l bay moun sa yo otorite. Mesaje sa yo te pale nan non Bondye, e yo te di pèp li a sa yo te dwe fè pou yo te ka soti nan yon pwoblèm. Èske n pa panse Jewova kapab fè menm bagay la tou nan Amagedòn? Nòmalman, jodi a, nenpòt ansyen ki gen responsablite pou l reprezante Jewova oswa òganizasyon l lan dwe fè anpil atansyon pou l pa sèvi ak otorite l genyen an pou l mal aji ak moun ki sou kont li yo.
“YON SÈL TWOUPO KI GEN YON SÈL BÈJE”
16. Ki “pawòl” nou dwe koute?
16 Pèp Jewova a se yon pèp ki fòme “yon sèl twoupo” anba direksyon “yon sèl bèje”, anpalan de Jezi Kris (Jan 10:16). Jezi te fè disip li yo konnen li t ap avèk yo “toulejou rive jis nan fen sistèm nan”. (Mat. 28:20.) Antanke Wa nan syèl la, Jezi gen bonjan kontwòl sou tout evènman ki pral mennen nan jijman Bondye pral fè kont monn Satan an. Pou n ka kontinye ret ini epi kontinye ret an sekirite nan twoupo Bondye a, nou dwe koute ‘yon pawòl ki pa dèyè nou’ k ap di nou ki chemen pou n pran. “Pawòl” sa a gen ladan l sa lespri sen Bondye di nou pa mwayen Bib la ak sa Jewova ak Jezi di nou pa mwayen moun yo nome antanke bèje yo. — Li Izayi 30:21; Revelasyon 3:22.
17, 18. a) Ki danje k ap menase twoupo a, men, ki asirans nou kapab genyen? b) Ki sa n pral egzamine nan atik ki vin apre a?
17 Bib la di Satan ap sikile “tankou yon lyon k ap gwonde, l ap chèche devore moun”. (1 Pyè 5:8.) Menm jan ak yon bèt sovaj ki voras, l ap suiv twoupo a, l ap tann yon bon moman pou l vole sou mouton ki pa fè atansyon yo oswa ki kite twoupo a. Sa a se yon lòt rezon ankò ki fè n dwe ret atache ak twoupo a ansanm ak “bèje k ap siveye nanm nou an”. (1 Pyè 2:25.) Men sa nou li nan Revelasyon 7:17 konsènan moun ki pral chape vivan nan gwo tribilasyon an: “[Jezi], Timouton an [...] ap pran swen yo, e l ap mennen yo nan sous dlo lavi yo. E Bondye ap siye tout dlo nan je yo.” Ki pi bon pwomès ki ta ka genyen pase sa?
18 Etandone nou sot egzamine wòl enpòtan ansyen yo jwe antanke bèje espirityèl, l ap bon pou n mande tèt nou: Ki jan moun sa yo Bondye nome yo kapab sèten y ap trete mouton Jezi yo fason yo dwe trete yo a? Nou pral reponn kesyon sa a nan atik ki vin apre a.


text:
Klike Kouri al nan byen vit kite sit sa a. Aprann plis
Pou èd touswit, tanpri rele Liy Dirèk pou Vyolans Domestik nan Florid la nan 1-800-500-1119
Paj Resous Riral
Sant FCADV Resous Riral (RRC) fèt pou sipòte defansè ki bay sevis nan ka vyolans domestik ak agresyon seksyèl nan kominoté riral yo. RRC a bay enfòmasyon ak resous avèk objektif pou amelyoré konesans bayè ki bay sèvis nan zòn riral yo nan anpil eksperyans ki gen complexités ak baryè pou moun ki sové ak timoun yo epi yo amelyoré kapasité defans atravè edikasyon konsantré sou pwoblèm ki dirèkteman afekté moun ki sové nan zòn riral yo. Anplis de sa, RRC listé opòtinité yo ki disponib pou bayè ki bay sèvis nan seksyon riral pou yo konekté youn ak lòt pou patajé enfòmasyon sou resous ki disponib ak pi bon pratik yo.
Patwonè pa FCADV ak Eta Florid, Depatman pou Timoun ak Fanmi .
Pwojè sa a sipòte pa Kontra No LN967 prim ki soti nan biwo administrasyon leta a pou RETE LA Fòmil Pwogram Sibvansyon . Opinyon, rapò, konklizyon , ak rekòmandasyon yo ki eksprime nan piblikasyon / pwogram / egzibisyon refleté otè a (yo) ak pa nesesèman refleté opinyon nan eta a oswa nan US Depatman Jistis , Biwo sou Vyolans Kont Fanm.


text:
Nan Iran, lidè siprèm nan, Ayatoli Ali Khamenei, rejte lide pou peyi a ta fè negosyasyon dirèk ak Lèzetazini sou program nikleyè iranyen an paske, daprè ayatola a, se pa negosyasyon ki pral rezoud pwoblèm nan.
Nan yon deklarasyon chèf siprèm nan fè poste sou sit entènèt pèsonèl li, li fè konnen Lèzetazini ap mande negosyasyon, e an menm tan li pa sispann menase Iran; men peyi li pap kite pèsonn entimide l.
Samdi pase a, vis prezidan ameriken an, Joe Biden, ki tap asiste yon konferans sou sekirite nan vil Munick, ann Almay, te pale pou l di Lèzetazini dispoze pran kontak dirèk ak Iran si peyi sa a montre li vle fè negosyasyon serye sou pwogram nikleyè l la.


text:
Lis Wikipedya
Other languages: Modèl:List of Wikipedias/Languages
Sit sa a gen yon lis Wikipedya ki anba Back a nan anpil lang. Lis lang Wikipedya pwojè a toujou nan tès la ka wè nan Wikimedia pwojè enkubateur Wiki.
Simple tout se lang 271 ranje selon kantite nan atik sa yo. Nan tablo ki anba a, ekri non yo nan lang angle (bertaut tou ki antre nan lang angle Wikipedya) e non a "lokal" nan lang lan enpòtan (bertaut atik nan lang lan Wiki). Tablo sa a montre tou chak Wiki Espesyal la nan [[: Sitematrix kòd] lang |] sèvi kòm nan adrès URL la ak interwiki link Kay la a relevant Wikipedya la, atik yo statistics, edits , kantite sipèvizè, itilizatè a nan nimewo, ak nimewo nan imaj an, tout genyen lyen Paj espesyal an Wikipedya respektivman.
Nòt: Ou pa kapab ajoute yon lang kòd nan tablo ki pi ba la kreye yon nouvo Wiki. Pou plis enfòmasyon sou fè yon nouvo lang nan Wikipedya, tanpri gade Konfidansyalite pwopoze Lang. (Nan tan sa a, devlopè Wikipedya volontè yo ap travay tertimbun ak mank pèsonèl. Ou ap tann pou pasyan.)
Wiki Si te gen yon men pa aktif nan lis anba a, tanpri ekri mesaj la nan Pale a talk page, ki gen ladan yon lyen toallrelated Wikipedya paj, e te anonse tou pou ede nan yon mailing lis L-Wikipedya e Wikipedya Nouvèl.
Total enfòmasyon atik nan tablo sa a ajou an komen ke yo Editè (sèvi ak enfòmasyon nan trase Espesyal: Statistik a chak Wiki), ke moun sa yo konn pa nesesè edits. Si ou gen pencatatan mal oswa pa jiska dat, ou ka ekri yon mesaj sa a sou Pale a nan talk page.
((Pwojè lis / MS))
clear="all"
Wè tou:
- ((En)) [Statistics senp http://s23.org/wikistats/wikipedias_html.php?sort=good_desc], sous enfòmasyon ki pi ba la-deskripsyon - done la disponib tou nan lòt fòma.
- ((En)) [Lis [Wikipedias pa nan chak lis edits | Atik pou Wikipedias pa kantite edits chak Atik]]
- ((En)) [Lis [a Wikipedias pa egzanp nan atik | List of Wikipedias pa egzanp nan atik]]
- ((En)) [Lis [Wikipedias nan lang pa List | fanmi an nan lang Wikipedias fanmi]] e macrofamily nan Wikipedias pa lang makrorumpun
- ((En)) [Lis [Wikipedias ki pa pale pou chak lis atik | Wikipedias nan pa kantite a chak lektè atik]]
- ((En)) kale Wikipedya e Make nan pi gwo wiki
Notes == ==
- Kolom "'Total" vle di kantite nan paj namespaceallnan, enkliPrensipal ( istwa ofisyèl nan ) ak'pa Atik Wiki (PageItilizatè, File, 'Itilizatè', Pwojè nan chak ', 'Kategori akKategori).
- Kolom " Pwofondè" oswa "nan Nivo Pwofondè" se yon endikatè kalite Wikipedya, montre konbyen fwa yon atik ajou. Tanpri sonje ke sa pa montre nivo kaliteofacademic a (ki kapab sètènman pa konte), men shows'Wikipediawan nan kalite, tankou sa yo montre kouman koperasyon nan kominote-a yon foto ki enpòtan yon Wikipedya. Pwofondè Wikipedya anba a pou atik 300 ak yon total de 100 000 mwens ke yo konsidere ki pa.
Summaries calculate nivo pwofondè a se: ((|( pwen total edits / Article) × (Non-Prensipal / Prensipal ) ×; (Atik rapò rintisan p> )}}</
Selon == Tout atik an == Wikipedya Nan lòt lang lis anba a montre Wikipedya te etabli (diurutkan pa kantite atik ak alfabè a). Pwogrè respektivman Wikipedya kapab wè tou nan estatistik lang divèsite nan angle Wikipedya la. Tablo ki kenbe konsève jiska dat konsomatè yo pa regilye. Si ou santi ke sa ta dwe pi bon enfòmasyon, tanpri fè yon kopi e nan keratin [sentaks wiki sa http://s23.org/wikistats/wikipedias_wiki.php] Page (itilize Scripts yo ajou nan komin) paj sa a, ki ekziste sou yon tab.
Paske nan limit teknik senaryo, nan lis sa a prezante nan lang angle.   Ti
((: List of Wikipedias / table))
Lama, deplase, epi plis[edite | modifier le wikitexte]
Route
- Nan Min (): parèt Espesyal la nan Sitematrix kòm lang Wikipedya kod, men san yon sèl Wiki. Deplase .
Fèmen / pa disponib ankò
- Elsass Lang: 19 prolonje lè gen baz done a, kounye a yo itilize Wiki patwa a Alemannic an jeneral, avèk adrès la menm ( ai :). als paramèt   kòd se kòd a parle Tosk nan Albania .
- Akan lang ( nan: - Statistics - lis atik) pa itilize ankò, pou kounye a ap konsidere kòm yon fanmi lang. Gen Wikipedya Twi lang ([[: :]]), tw ki se youn nan twa parle nan fanmi an nan lang Akan. Si ou vle ekri nan lòt lang yo, tanpri [Requests [nouvo pou lang | aplike pou louvri yon nouvo Wikipedya]].
- / tlhIngan Titular ( tlh: - 62 atik - Statistics - nan lis atik): a tan an te fèmen.
-Li sèlman
(itilizatè kapab toujou enskri nan jounal; kelebihsukaan itilizatè yo toujou bon men yo pa ka chanje):   ti
- Kanuri lang ( kr): pa fèmen [pwopozisyon [pwojè pou fèmen / Fermeture de senp Kanuri kominote vwa |]]. Rezon se mank de kontni ak kominote.
- Choctaw Lang ( Cho): pa fèmen [pwopozisyon [pwojè pou fèmen / Fermeture de Wikipedya Choctaw | vwa masyarajat]]. posiblite sa a pral disponib pou deplase Little kouveuz Wiki.
- moldo lang ( mwa): pa fèmen [pwopozisyon [pwojè pou fèmen / Closure Wikipedya vwa nan kominote | moldo]].
- Lang Hiri motu ( Ho), nan lang ofisyèl nan Papwazi-Nouvèl-Gine: 2007-07-09 a fèmen.
- Kwanyama ( kj): lang ofisyèl nan peyi Angola Namibi e yo fèmen sou 2007-07-10.
- Muskogee lang ( mu): 2007-07-10 sou fèmen.
- lang Yi ( II): 2007-07-29 sou fèmen.
- lwen lang ( AA): 2008-05-13 sou fèmen.
Vide epi fèmen'
(opoze a kòm "pa disponib-" Espesyal la nan Sitematrix. Xx.wikipedia.org Paj   t an nan gwoup sa-a montre nan "Lakay" la vid, men se pa koze yon navigatè montre URL erè. Epi, se pa prefiks interwiki itilize):   ti
- toki Pona lang (lang atifisyèl) ( tokipona): pa yo nan almanak dituanrumahkan ankò, men kounye a dituanrumahkan Wikia ( Wikia: tokipona). Lyen yo nan sit sa a pa travay ak estatistik pa kapab sèvi ankò.
- Herero lang ( Hz): 2007-07-24 fèmen sou yo, men paj sa yo toujou disponib orijinal manyèl.
'Ankò kòm senpte ofisyèlman'
- [Http: / / lfn.esef.net / index.php / Paje_Prima Wiki lenga Franca Nova]. Wiki nan lang sa a ki te anrejistre nan sit sa pandan plizyè mwa. Atik sa a gen plis pase 1300 articles. Pale ofisyèl Wikipedya a nan pwosesis la nan diskisyon.
- [Http: / / kore.wikia.com Wiki Chinwa-Koreyen]. Wiki nan sistèm lan te ekri rejte la kòm lang ofisyèl nan grandè a nan Wikipedya. Wiki sa a kounye a deja gen plis pase 250 atik.
Nan lòt lang ki pa lang kòd ISO 639 oswa berduplikasi[edite | modifier le wikitexte]
- senp Home (itilize kòd fè nan enstruksyon senp   kòd)
- Banyumasan (fè paramèt itilize kòd kat-bm   kòd)
- Belarisyen (Taraškievica) (itilize kòd paramèt prive-x-old   kòd, pa enstruksyon ofisyèl la ka kòd-tarask   kòd)
- Aromanian (fè paramèt itilize kòd roa-rupture   kòd)
- Samogitian (fè paramèt itilize kòd baton-smg   kòd)
- Tarantino (fè paramèt itilize kòd roa-Tara   kòd)
- Ripuarian (itilize kounye
kch   kòd a Kölsch, se yon aktyèlman sou lang lan nan Ripuarian)
- Olandè Ba Saxon (itilize kòd kòrèk paramèt nd-nl   kòd, men avèk berduplikasi Nederlands, itilize Sil ID = .org/iso639-3/documentation.asp nd nd paramèt  )
- Norman (itilize [kod http://www.sil.org/iso639-3/documentation.asp?id=nrm NRM paramèt   / ki pa yo ki, yo dwe mete gwo
roa  )
- Võro (fè paramèt itilize kòd [fiu http://www.sil.org/iso639-3/documentation.asp?id=fiu]-vro   kòd)
Simple tès === ===
- Ale nan pwojè Wiki Wikipedya enkubateur enkubateur:
- Nan lòt lang san kòd ISO ka vizite enkubateur Plus, animatè a nan Wiki Wiki-a ki te rejte yo nan almanak enkubateur la.
- Paj sa a ap retire: Special: Prefixindex / Egzamen-wp e Special: Prefixindex / Egzamen-wp (pa korije!)
Wè tou[edite | modifier le wikitexte]
=== Resous === estatistik ak lòt
- ((En)) Modèl: aktif Wikipedias, pou yon lis tout mwayen nan lòd alfabetik Wikipedya nan lang lokal la. Pou yon lis non diurutkan pa nan lang angle, gade Wikipedya: divès lang koordinasyon.
- ((En)) Espesyal: Sitematrix, orè otomatik tout almanak pwojè yo, youn dèyè lòt ak pou chak lang, selon kòd diurutkan langaj, ak non lokal nan lang lan, san non an nan lang angle.
- ((En)) [Lis [a Wikipedias / | Make sortable nan Wikipedias lang pa fanmi, kapab diurutkan]]
- ((En)) [Lis [Wikipedias nan lang pa Make | fanmi an nan lang Wikipedias fanmi]]
- ((En)) [Lis [a Wikipedias pa egzanp nan atik | List of Wikipedias pa egzanp nan atik]]
- ((En)) [Lis [Wikipedias pa nan chak lis edits | Atik pou Wikipedias pa chak edits Atik]]
- ((En)) Register an konfòmeman ak atik pou chak Wikipedya popilasyon nan angle Wikipedya
- ((En)) kale Wikipedya
- ((En)) Estatistik antye lang Wikipedya
- ((En)) Estatistik Indonesian Wikipedya
- ((En)) THEwikiStics - lis pi souvan akonpli nan chak pwojè (depi 2008-02)   ki ti
- ((En)) Wikipedya Atik trafik Statistics - kantite chak lektè atik (depi 2007-12)   ti
- ((En)) Links antarabahasa (karakteristik lojisyèl perangkat)
- ((En)) Manadjè senp - kantite itilizatè
- ((En)) Names.php - Lis diurutkan nan lang kòd nan MedyaWiki lojisyèl perangkat, lokal ki gen ladan non ak nan lang angle.
- ((En)) lang "Wikipedya" nan lang diferan ki gen ladan badj
- ((En)) meta: modèl pou tradiksyon nan lang non
- ((En)) toponim
- ((En)) Estatistik Multilingual nan angle Wikipedya
- ((En)) [Lis [nan pi gwo wiki | Make nan pi gwo wiki]]
Lòt pwojè[edite | modifier le wikitexte]
- ((En)) Wikipedya pwojè - lyen chak ak "Warung kopi" ak lòt
- ((En)) Siyen Wikipedya konplete pwojè: separe lis | Table


text:
Nou pwal atake twazyèm dimanch avan jou kanaval yo, anbyans Dj pwal pran yon lòt vitès. Pifò gwo djaz lage kanaval yo, nap rete tann T-vice ak Kreyòl la ki ka pa lwen pou lage. Nan tout dènye Mizik Kanaval sa yo li te difisil pou mwen jwenn youn ki soti nan lo a, men Barikad Crew lage Tòf la.
Barikad Crew fè yon tèks ki gen sans sou yon mizik antrenan.
Pou kòmanse li pale de jan pou nou travay pou bliye nou et entro a fini ak : Pa bliye Istwan se Idantiten :
Yo devlope sijè tòf la ak yon premye pati sosyal, yo pale kanpe tòf pou nou fè valè Peyi a, valè ero nou tankou wa Kristof. Yon dezyèm pati yo pale de Barikad ki kanpe tòf e pare pou beton an.
Yo gen yon ti pawòl Rockfam ki di « apaw fwete tètaw » ( Kanaval Rockfam nan rele «kale yo»).
Tout pawòl sa yo sou yon Bèl Bit, kote Mizik la respire e koral yo antrenan, Pawòl rapè yo klè et chita byen sou Bit la. Kanaval la Tòf.


text:
Vis Prezidan Edmonson selebre Semèn Nasyonal Bibliyotèk
Vis Prezidan Audrey M. Edmonson li "Tuck Me In" pou timoun yo nan Bibliyotèk Lemon City.
Pou selebre Semèn Nasyonal Bibliyotèk, Vis Prezidan Audrey M. Edmonson li liv Tuck Me In lan pou timoun yo nan Bibliyotèk Lemon City, 430 N.E. 61 Street, nan Miami nan Distrik 3. Chak ane, Vis Prezidan an vizite diferan bibliyotèk epi li pou timoun yo pou ankouraje yo fè lekti ak itilize resous disponib yo nan sistèm Bibliyotèk Piblik Miami-Dade la. Pou plis enfòmasyon sou sèvis yo ak sou evennman bibliyotèk yo, ale sou www.mdpls.org.
Timoun y oak anplwaye yon an Bibliyotèk Lemon City.
(Foto pa Armando Rodriguez/Konte Miami-Dade)


text:
An Itali, eleksyon lejislatif yo fini san moun poko ka di egzatteman ki pati ki ranpòte laviktwa: sa pare chemen an pou yon batay politik dewoule nan jou k ap vini la yo, kote gwoup ki gen enterè diferan pral redi pou konnen kilès ki pral fòme yon gouvènman kowalisyon.
Kowalisyon sant-goch la, ki gen nan tèt li Pier Luigi Bersani, pase men pran plis vwa nan cham bas la (swa 125 mil vòt, oubyen 29, 55 pou san) ; se apèn yon fraksyon pousantaj an plis pati ki genyen kòm dirijan ansyen premye minis Silvio Berlusconi ki panche sou kote dwat politik italyèn nan.
Sipriz elektoral: yon mouvman ki gen nan tèt li komedyen Beppe Grillo --e ki gen tinon jwèt Mouvman 5 Etwal-- rive ranpòte 3èm plas la nan chanm depite a. Daprè obsèvatè yo, se yon siyal ki montre kijan sitwayen italyen yo pa kontan ak fason òm politik yo ak fanm politik yo ap mennen bak peyi a, menm jan yo gen kè-sote devan sitiyasyon ekonomik malouk Itali ak travèse jounen jodi a.
Jiska byen bonè nan jounen madi 26 fevriye a, rezilta definitif yo potko tonbe pou 2 chanm yo, menmsi pati Misye Berlusconi an byen plase pou l pran devan lòt yo.Yon kowalisyon bezwen 160 plas nan Sena a pou l jwenn yon majorite ki kapab dirije peyi a; e sanble Silvio Berlusconi pap jwenn tout apui ki nesesè pou l tounen premye minis italyen yon 4èm fwa.


text:
Kesyon Moun Poze Souvan sou Rejis Delenkan Seksyèl
1. Kilè New York State Sex Offender Registration Act (Lwa Eta New York sou Anrejistreman Delenkan Seksyèl) antre anvigè?
Lwa a te anvigè nan dat 21 janvye 1996. Depi lè sa, yo te fè plizyè chanjman nan premye lwa a. Ou ka jwenn lwa a sou sit entènèt Sena Eta New York la - New York Laws, Corrections Law 168 (Lwa New York, Lwa Koreksyon 168).
2. Kiyès ki dwe anrejistre kòm delenkan seksyèl?
Nenpòt moun ki te lage sou kondisyon oswa ki te sou pwobasyon osinon ki te nan prizon pou yon krim seksyèl le 21 janvye 1996, dwe anrejistre kòm delenkan seksyèl nan Divizyon Sèvis Jistis Kriminèl Eta New York ("DCJS"). Anplisdesa, delenkan ki kondane pou yon krim seksyèl nan dat sa oswa apre dat sa, oubyen ki kondane nan pwobasyon, nan prizon lokal osinon nan prizon deta apre dat sa a, dwe anrejistre sito yo retounen nan kominote a.
E plis toujou, delenkan ki tabli rezidans nan Eta New York, men ki te kondane nan lòt jiridiksyon (pa egzanp federal, militè, oswa nan yon lòt Eta/Peyi) dwe anrejistre si yo te kondane pou yon krim ki egzije anrejistreman dapre sa Konsèy Eta New York pou Egzaminen Delenkan Seksyèl detèmine (New York State Board of Examiners of Sex Offenders).
Nenpòt delenkan ki soti nan yon lòt eta oswa peyi ki vin abite nan New York dwe anrejistre nan Divizyon Sèvis Jistis Kriminèl Eta New York oplita 10 jou apre li demenaje.
3. Kijan yo klase delenkan seksyèl?
Gen twa nivo, ki baze sou risk yon delenkan genyen pou komèt yon lòt krim seksyèl ak pou fè kominote a mal: Nivo 1 (fèb), Nivo 2 (modere) ak Nivo 3 (gwo).
An règ jeneral, tribinal ki bay santans lan ap detèmine nivo risk delenkan an nan moman kondanasyon an (nan ka pwobasyon) oswa nan moman li lage (nan ka prizon oswa penitansye).
Lè yo pral lage nan kominote a yon moun ki komèt krim seksyèl ki nan prizon, Konsèy pou Egzaminen Delenkan Seksyèl la ap evalye dosye a epi l ap ba tribinal la yon rekòmandasyon nivo risk. Tribinal la ap fè yon odyans pou nivo risk epi l ap bay yon nivo pou delenkan an anvan li lage. Nivo risk la detèmine ki kantite enfòmasyon yo kapab bay kominote a.
Genyen twa tit tou yo ka bay yon delenkan seksyèl: predatè seksyèl, delenkan seksyèl vyolan oswa delenkan seksyèl residivis. Se tit sa yo ansanm ak nivo risk yo ki bay dire tan yon delenkan dwe anrejistre.
4. Kisa "predatè seksyèl" vle di?
Yon predatè seksyèl se yon delenkan ki te kondane pou yon zak seksyèl vyolan jan sa defini nan seksyon 168-a Correction Law (Lwa Koreksyon) e ki soufri yon twoub mantal oswa yon anòmali nan pèsonalite ki fè li gen anpil chans pou komèt krim seksyèl vyolan trè agresif.
5. Kisa "delenkan seksyèl vyolan" vle di?
Yon delenkan seksyèl vyolan se yon delenkan ki te kondane pou yon zak seksyèl vyolan jan sa defini seksyon 168-a Correction Law.
6. Kisa "delenkan seksyèl residivis" vle di?
Yon delenkan seksyèl residivis se yon delenkan ki te kondane pou yon krim seksyèl alòske li te kondane anvan pou yon krim seksyèl.
7. Konbyen tan yon delenkan seksyèl rete nan Rejis la?
Delenkan Nivo 1 (risk fèb) dwe enskri pou 20 ane, sòf si yo gen yon tit (pa egzanp predatè seksyèl, delenkan seksyèl vyolan, delenkan seksyèl residivis), e nan ka sa yo fèt pou anrejistre pou lavidiran. Delenkan Nivo 2 (risk modere) ak delenkan Nivo 3 (gwo risk) dwe anrejistre pou lavidiran. Plis enfòmasyon1.
8. Ki obligasyon debaz yon delenkan?
- Siyen yon fòm verifikasyon anyèl pou voye tounen nan DCJS anvan 10 jou fin pase apre yo resevwa fòm lan pou rapòte chak ane kikote yo abite.
- Enfòme DCJS alekri sou yon nouvo adrès oplita 10 jou apre yo demenaje.
- Rapòte anpèsòn nan yon biwo lapolis lokal pou yo pran yon foto resan pou yo chak twa zan (delenkan Nivo 1 ak 2) oswa chak ane (delenkan Nivo 3)
- Enfòme DCJS alekri de nenpòt enstitisyon edikasyon siperyè yo ladan, yo enskri ladan, yo abite oswa travay ladan. Yo dwe rapòte ba DCJS nenpòt chanjman nan sitiyasyon yo oplita 10 jou apre chanjman an.
- Bay alekri ki konpayi ki founi yo sèvis Entènèt, non-jwèt sou Entènèt ak adrès imèl yo. Plis enfòmasyon2.
- Delenkan Nivo 3 ak delenkan ki gen tit predatè seksyèl dwe pèsonèlman konfime adrès yo chak 90 jou ba otorite ki fè respekte lalwa.
Remak: sa a se yon lis responsablite debaz, pou jwenn plis enfòmasyon, tanpri al gade Atik 6-C nan Lwa Koreksyon an.
9. Èske delenkan dwe rapòte enfòmasyon sou travay yo?
Se sèlman delenkan Nivo 2 ak 3 yo ki gen yon obligasyon pou bay non ak adrès kote y ap travay. Delenkan an dwe voye alekri e siyen ba DCJS nenpòt chanjman ki fèt nan travay yo.
10. Ki konsekans si yon delenkan seksyèl pa respekte egzijans SORA yo (Sex Offender Registration Act)?
Si li pa respekte kenenpòt nan obligasyon anrejistreman, sa nan yon nivo krim. Yon premye kondanasyon ka resevwa pinisyon yon krim Kategori E; yon dezyèm kondanasyon ka resevwa pinisyon yon krim Kategori D.
11. Èske delenkan ki soti nan lòt eta oswa peyi ka vin abite nan New York?
Wi. Yo dwe enfòme DCJS anvan 10 jou apre yo tabli rezidans nan New York, epi lè sa, Konsèy pou Egzaminen Delenkan Seksyèl la egzaminen dosye yo pou detèmine si yo dwe anrejistre nan Eta New York. Si yo dwe anrejistre, alòs yon tribinal kote delenkan an abite a pral fè yon odyans pou detèmine ki nivo risk li.
12. Èske delenkan nan Eta New York kapab al abite nan lòt eta oswa peyi?
Wi. Men, yo dwe enfòme DCJS de nouvo adrès yo oplita 10 jou apre demenajman an. Anplisdesa, delenkan yo dwe enfòme depatman lapolis zòn kote yo vin abite a ke yo abite kounye a nan zòn nan, epi yo dwe konfòme yo avèk kèlkanswa egzijans pou delenkan seksyèl ki genyen nan nouvo jiridiksyon an.
13. Èske lalwa mete limit sou kote yon delenkan seksyèl ki anrejistre ka abite?
Lwa sou Anrejistreman Delenkan Seksyèl pa mete limit sou kote yon delenkan seksyèl ki anrejistre ka abite.
Men, si delenkan an nan libète sou kondisyon oswa nan sipèvizyon pwobasyon, gen lòt lwa Eta New York ki ka anpeche delenkan seksyèl la abite a 1000 pye de yon lekòl oswa lòt etablisman ki okipe timoun.
Anplisdesa, ka gen lwa lokal nan yon konte, vil, ti-vil oubyen vilaj espesyalman ki mete limit pou kote yon delenkan seksyèl ka abite. Pou jwenn enfòmasyon sou lwa lokal yo, li rekòmande pou ou kontakte ti-vil, vilaj, vil oswa konte ki enterese w lan. Pou jwenn plis enfòmasyon sou fason pou ka pwoteje timoun ou, tanpri gade nan kesyon #17 la.
14. Yon delenkan ki nan Rejis la pa abite nan adrès ki nan Rejis la. Kiyès mwen dwe kontakte?
Yon delenkan seksyèl dwe bay DCJS (alekri) nouvo adrès li oplita 10 jou apre li demenaje. Si w gen enfòmasyon pou yon delenkan ki pa abite nan adrès ki rapòte a, ou dwe kontakte biwo aplikasyon lalwa nan zòn ou an.
15. Èske delenkan seksyèl minè dwe anrejistre?
Yon moun yo deklare legalman kòm jèn delenkan oswa delenkan minè pa kondane pou yon krim, epi dosye li pa disponib pou piblik la. Pakonsekan, li pa oblije anrejistre nan Eta New York. Men, yon delenkan minè ki kondane pou yon krim seksyèl oblije anrejistre.
16. Kijan yo divilge enfòmasyon sou yon delenkan?
Ou ka jwenn enfòmasyon sou delenkan Nivo 2 ak Nivo 3 si w tcheke sit entènèt DCJS la, ki gen ladan yon rechèch pou delenkan seksyèl Nivo 2 ak Nivo 3. Dapre lalwa, DCJS pa ka mete delenkan Nivo 1 sou sit entènèt li a.
Apati 15 mas 2010, ou ka enskri kounye a pou resevwa avètisman - pa imèl, mesaj tèks, faks oswa pa telefòn - chak fwa yon delenkan seksyèl Nivo 2 oswa Nivo 3 ki nan sou-repètwa piblik la vin abite, oubyen soti nan yon kominote ki enterese oumenm oswa fanmi w.
Ou ka rele Rejis Delenkan Seksyèl la tou nan 518-457-5837 oswa 1-800-262-3257 pou jwenn enfòmasyon sou tout nivo delenkan seksyèl. Lè w rele nan nimewo gratis la, w ap gen pou bay non delenkan an, ak youn nan kat pwen pou idantifye li yo (swa yon adrès egzak, dat nesans, nimewo lisans chofè oswa nimewo sekirite sosyal).
Anplisdesa, otorite respè lalwa ka di kominote a delenkan seksyèl ki abite nan zòn nan. Si w jwenn enfòmasyon sou yon delenkan, ou ka di lòt moun sa. Men, ou pa ka sèvi ak enfòmasyon yo pou pèsekite ankenn moun ni komèt yon krim kont li.
17. Si m aprann yon delenkan abite nan katye m, kisa pou m fè pou pwoteje timoun mwen?
Ou pa dwe fè timoun yo pè ak detay. Timoun gendwa pa anmezi dijere aspè dezagreyab sèten krim genyen. DCJS gen anpil zouti ansèyman sou sit entènèt li a nan seksyon Missing Children/Safety (Timoun ki Disparèt/Sekirite) pou w itilize lè w ap pale ak timoun yo. Si w panse yon delenkan seksyèl ap komèt yon krim, kontakte biwo aplikasyon lalwa zòn ou an tousuit, menm jan w ta fè nan tout okazyon ou sispèk aktivite kriminèl.
18. Èske m dwe anplwaye yon delenkan seksyèl?
Patwon yo dwe respekte Lwa Eta New York, lwa lokal yo ak lwa federal yo lè y ap pran desizyon pou bay moun travay anrapò avèk kondanasyon moun yo pou krim, tankou moun lajistis te kondane pou krim seksyèl. Dapre Atik 23-A Lwa New York sou Koreksyon, pifò patwon yo gen obligasyon pou fè yon evalyasyon sou chak moun apa lè yo aplike pou jwenn travay konsènan kondanasyon yo pou krim, pou patwon yo detèmine si gen yon relasyon dirèk ant youn oswa plizyè krim anvan epi si travay moun nan ap chèche a oswa si li bay moun travay la sa ta lakòz yon risk ki pa rezonab pou pwopriyete a oswa pou sekirite oswa sante fizik moun espesyal yo oswa piblik jeneral la. Si patwon an vin konnen lajistis te kondane yon moun pou sèten krim, li p ap anboche moun sa a pou sèten travay (gade, seksyon 751 Lwa sou Koreksyon). Pa egzanp, Lwa sou Rejis Delenkan Seksyèl (Sex Offender Registration Act, SORA) pa pèmèt yon delenkan seksyèl travay nan yon kamyon k ap vann krèm glase.
19. Èske m dwe lwe yon delenkan seksyèl yon apatman?
DCJS pa ka bay konsèy legal sou dwa ak devwa yon mèt kay. Ou ta dwe kontakte yon avoka. Si w pa gen yon avoka, ou ka kontakte Sèvis Enfòmasyon ak Referans Avoka Asosyasyon Bawo New York (Bar Association Lawyer Referral and Information Service) la nan 1-800-342-3661.
20. Antan viktim abi seksyèl, kikote m ka jwenn èd?
Al gade nan Information for Victims (Enfòmasyon pou Viktim) pou jwenn plis enfòmasyon sou kote ou ka mande èd.
21. Kijan pou m kontakte Rejis la?
Ekri nan:
NYS Division of Criminal Justice Services
Sex Offender Registry
Alfred E. Smith Building
80 South Swan St.
Albany, New York 12210
Telefòn: 518-457-3167
Imèl: infodcjs@dcjs.ny.gov
22. Kikote mwen ka jwenn enfòmasyon sou moun ki nan yon prizon oswa penitansye nan Eta New York?
Ou gendwa ale sou sit entènèt New York State Department of Correctional Services (Sèvis Depatman Koreksyon nan Eta New York), ki pèmèt ou jwenn enfòmasyon sou prizonye ki nan yon prizon nan Eta New York.
Ou ka ale tou nan VINELink, ki se vèsyon sou entènèt Victim Information and Notification Everyday (VINE, Enfòmasyon ak Notifikasyon Viktim Chak jou), National Victim Notification Network (Rezo Nasyonal Notifikasyon Viktim), epi klike sou New York State (Eta New York) pou jwenn moun ki nan prizon lokal yo.
1 Chapit 1 nan lwa 2006 yo te pwolonje dire anrejistreman pou yon delekan seksyèl ki anrejistre.
Lwa sa a te antre anvigè le 18 janvye 2006. Kounye a, yon delenkan Nivo 1 ke yo pa te bay yon tit predatè seksyèl, delenkan seksyèl vyolan oubyen delenkan seksyèl residivis dwe anrejistre pandan 20 ane. Yon delenkan Nivo 1 yo te bay tit sa yo, ansanm ak tout delenkan Nivo 2 ak Nivo 3 dwe anrejistre pou lavidiran san gade si yo te ba yo tit sa yo.
Dapre Seksyon 168-o Lwa Koreksyon an, yon delenkan seksyèl Nivo 2 ki pa te resevwa yon tit predatè seksyèl, delenkan seksyèl vyolan oswa delenkan seksyèl residivis, ki te anrejistre ominimòm pandan 30 an, ka jwenn li pa gen obligasyon ankò pou anrejistre lè tribinal ki te bay santans lan oubyen tribinal ki te bay desizyon konsènan dire anrejistreman ak nivo notifikasyon an akòde li yon petisyon pou reparasyon.
Yon delenkan Nivo 2 oswa Nivo 3 ka fè yon petisyon bòkote tribinal ki te bay santans lan oswa tribinal ki te bay desizyon konsènan nivo notifikasyon an pou yon òdonans pou chanje nivo notifikasyon an. Delenkan an dwe kontakte avoka li oswa tribinal kote li te kondane a pou jwenn enfòmasyon sou kijan pou fè dapre Seksyon 168-o Lwa Koreksyon an.
2 Electronic Security and Targeting of Online Predators Act (Lwa pou Sekirite Elektwonik ak pou Sible Predatè sou Entènèt), ke Chapit 67 nan Lwa 2008 yo te ajoute, te antre anvigè le 28 avril 2008.
Lwa a egzije pou tout delenkan seksyèl ki anrejistre yo rapòte ba DCJS tout kont entènèt ak konpayi ki founi delenkan sa yo sèvis Entènèt, ansanm ak tout adrès imèl e tit delenkan sa yo kreye pou tchat, voye mesaj enstantane, pou rezo sosyal oswa lòt kominikasyon entènèt nan menm jan. Anplisdesa, yon delenkan seksyèl ki anrejistre dwe enfòme Divizyon an oplita 10 jou apre nenpòt chanjman nan enfòmasyon sou entènèt yo ki mensyonnen anwo a.
Se yon krim si yo pa respekte sa. Se yon krim E lè yo kondanme pou premye fwa yo pa konfòme yo avèk nenpòt egzijans anrejistreman, e yon krim D pou tout kondanasyon annapre. Si yo pa anrejistre, yo pa konfime oswa yo pa bay enfòmasyon obligatwa yo jan sa dekri anwo a, sa ka sèvi kòm baz pou anile libète sou kondisyon oswa pwobasyon.
Si sit entènèt rezo sosyal ki gen manm ki poko gen laj 18 an mande sa, lalwa otorize DCJS ba yo enfòmasyon entènèt delenkan seksyèl yo. Sit entènèt yo gendwa itilize enfòmasyon yo pou seleksyone davans oswa pou retire delenkan seksyèl nan sèvis yo ak/oswa enfòme otorite respè lalwa sou menas ki ka gen pou sekirite piblik la ak/oswa vyolasyon lalwa. N ap fè remake DCJS pa kontwole si sit entènèt yo retire delenkan nan sit yo, ni lwa a pa entèdi delenkan sèvi ak Entènèt.
Lwa a egzije, kòm yon kondisyon pou pwobasyon oswa pou lage sou kondisyon, pou gen restriksyon obligatwa sou aksè yon delenkan seksyèl genyen sou entènèt nan ka kote delenkan seksyèl la te kondane pou yon krim seksyèl kont yon moun ki poko gen 18 an oswa li te sèvi ak Entènèt pou komèt krim lan. Pa egzanp, y ap entèdi delenkan seksyèl la sèvi ak entènèt pou jwenn aksè nan materyèl pònografik ak nan sit entènèt rezo sosyal. Menm restriksyon yo aplike pou tout delenkan seksyèl Nivo 3 ki nan pwobasyon, ki lage sou kondisyon oswa ki nan sipèvizyon libète sou kondisyon.


text:
Fò nou raple kesyon souverennte alimentè a an Ayiti. Kouman eske tou zefò soulajman e rekonstriksyon pral afekte agrikiltè yo? Peyizan yo bezwen wout, yo bezwen aksè ladwane, yo dwe transpote prodwi yo pou vann sou mache entenasyonal yo. Si Ayiti “tounen restavek nan zafè manje,” si “vant Ayiti sou kont vwazen,” ayisyen yo ap kontinye kite tè a pou rete nan kondisyon danjerè yo an vil.
Nou ka li yon blog agwonòm nan sit sa a:
http://www.alterpresse.org/spip.php?article7073
“Sou zafè souverennte alimantè
Ayiti te yon peyi souvren nan zafè manje. Peyizan ayisyen te toujou pwodui manje ki nouri tout popilasyon an. Peyi a te menm konn voye vann manje ak anpil lòt pwodui agrikòl nan peyi etranje.
Ayiti te konn voye vann pwodui òganik, pwodui ki bon pou lasante. Jounen jodia, peyi a tounen restavèk nèt nan zafè manje. Nou achte 80 pousan diri nou manje nan peyi etranje, alòske nou genyen kapasite pou pwodui ase diri pou nouri tèt nou epi pou jwenn dekwa pou nou ta voye vann nan peyi etranje.
Vant nou depann jodia de manje pèpè tankou zèl kòdenn, zèl poul, poul pouri, pwason pèpè ak tout lòt kalite pwodui pèpè k ap ravaje sante nou.
Jounen jodya, nou pèdi abitid alimantè nou ki te fè idantite nou kòm pèp. Gen ayisyen ki pa vle manje diri peyi ankò. Peyizan pa vle manje mayi moulen lakay yo ankò. Konbit pa fèt ak gwo chodyè mayi moulen ankò. Olye nou manje tchaka, chanmchanm, doukounou, akra, anpanan, tonmtonm, tayo mazoubèl, tayo djannankou, lam veritab, labapen, yanm, patat, manyòk, bannann etsetera, nou pito manje pen, espageti, makaroni. Olye nou fè manje ak diten, fèy bazilik, nou tonbe nan aksan, nan magi, nan switi k ap pote tout kalite vye maladi nan kò nou.
Jounen jodia, vant nou sou kont vwazen. Se vwazen ki vann nou yon milyon ze chak jou, 84 000 poul blanch chak jou. Se li ki vann nou sitwon, kokoye ak tout lòt kalite pwodwi.”


text:
2 (nonm)
2 se yon nonm. Pou ekri li, yo itilize chif arab yo.
Kontni
Tradiksyon[edite | modifier le wikitexte]
- Lòt kreyòl:
- Franse: deux
- Angle: two
- Alman: zwei
- Panyòl: dos
Etimoloji[edite | modifier le wikitexte]
Mo de a soti nan lang franse a (deux) ki soti nan yon mo laten (duo).
Matematik[edite | modifier le wikitexte]
Nan sistèm desimal[edite | modifier le wikitexte]
Se nonm antye natirèl ant 1 ak 3 nan sistèm desimal.
Nan lòt sistèm yo[edite | modifier le wikitexte]
- Se nonm antye natirèl ant 1 ak 3 nan sistèm oktal.
- Se nonm antye natirèl ant 1 ak 3 nan sistèm dyodesimal.
- Se nonm antye natirèl ant 1 ak 3 nan sistèm ekzadesimal.